## Lokalna namestitev gonilnika

Lokalni tiskalnik je tiskalnik, ki je direktno povezan z vašim računalnikom preko USB kabla. Če je vaša naprava povezana z omrežjem, preskočite spodnje korake in pojdite na odsek za namestitev gonilnika omrežno povezane naprave (glejte Namestitev gonilnika preko mreže).

- Če uporabljate operacijski sistem Macintosh ali Linux, glejte Namestitev pri OS Macintosh ali Namestitev v OS Linux.

- Okno za namestitev, ki je prikazano v teh Navodila za uporabo, se lahko razlikuje glede na uporabljeno napravo in vmesnik.

- Z izbiro Custom Installation lahko izbirate programe, ki jih želite namestiti.

- Uporabite samo kabel USB, ki ni daljši od 3 m.

### Windows

1. Preverite, da je naprava vklopljena in povezana z računalnikom.

   Če se v fazi nameščanja na zaslonu pokaže “Najdena nova strojna oprema”, pritisnite Prekliči, da zaprete okno.

2. V pogon CD-ROM vstavite priloženi CD s programsko opremo.

   Če se namestitveno okno ne prikaže, kliknite Start > Vsi programi > Pripomočki > Zaženi.

   Vpišite X:\Setup.exe, pri čemer »X« zamenjate s črko, ki predstavlja vaš CD-ROM pogon, in kliknite OK.

3. Izberite Install Now.

4. Preberite License Agreement in izberite I accept the terms of the License Agreement. Nato kliknite Next.

5. Sledite navodilom v namestitvenem oknu.