## Základy faxovania

- Zariadenia SCX-340x/SCX-340xW Series nepodporujú túto funkciu (pozri Ovládací panel – prehľad).

- Špeciálne faxovacie funkcie nájdete v Pokročilá príručka (pozrite Funkcie faxu).

- Toto zariadenie sa nedá používať ako fax prostredníctvom internetového telefónu. Viac informácií získate od svojho poskytovateľa internetových služieb.

- Pri pripájaní k telefónnej linke za účelom používania faxového zariadenia sa odporúča použiť tradičné analógové telefónne služby (PSTN: verejná komutovaná telefónna sieť). Ak používate iné internetové služby (DSL, ISDN, VoIP), môžete vylepšiť kvalitu spojenia pomocou mikrofiltra. Mikrofilter eliminuje šum a vylepšuje kvalitu spojenia a kvalitu pripojenia k Internetu. DSL mikrofilter sa so zariadením nedodáva. Ak chcete mikrofilter použiť, obráťte sa na poskytovateľa internetových služieb.

  1. Linkový port

  2. Mikrofilter

  3. Modem DSL/telefónna linka

     (Pozri Pohľad zozadu.)

### Príprava na faxovanie

Pred odoslaním alebo prijatím faxu treba zapojiť dodaný linkový kábel do nástennej telefónnej zásuvky (pozrite Pohľad zozadu). Informácie o pripájaní nájdete v Príručka rýchlou inštaláciou. Spôsob pripájania k telefónnej sieti sa v jednotlivých krajinách líši.

### Odoslanie faxovej správy

Pri vkladaní originálu, môžete použiť buď podávač dokumentov alebo sklenenú dosku skenera. Ak je originál vložený v podávači aj na sklenenej doske skenera, zariadenie najskôr prečíta originál v podávači, podávač má totiž pri skenovaní prednosť.

1. Umiestnite jeden dokument lícom nadol na sklenenú dosku alebo dokumenty vložte lícom nahor do podávača dokumentov (pozrite Vkladanie originálov).

2. Na ovládacom paneli zvoľte (fax).

3. Nastavte rozlíšenie a tmavosť podľa faxovaného dokumentu (pozrite Úprava nastavení dokumentu).

4. Potom zadajte faxové číslo príjemcu (pozrite Písmená a tlačidlá na klávesnici).

5. Stlačte na ovládacom paneli (Start). Zariadenie začne skenovať a faxovú správu odošle príjemcom.

- Ak chcete poslať fax priamo z počítača, použite aplikáciu Samsung Network PC Fax (pozrite Odosielanie faxu v počítači).

- Ak chcete zrušiť faxovú úlohu, stlačte tlačidlo (Stop/Clear) ešte predtým, ako zariadenie spustí prenos.

- Ak ste pri skenovaní použili sklenenú dosku, zariadenie vypíše hlásenie, že je potrebné vložiť ďalšiu stranu.

#### Ručné odoslanie faxovej správy

Ak chcete odoslať fax pomocou funkcie (On Hook Dial) na ovládacom paneli, postupujte nasledovne.

Ak je vaše zariadenie slúchadlový model, môžete faxy odosielať pomocou slúchadla (pozrite Rôzne funkcie).

1. Umiestnite jeden dokument lícom nadol na sklenenú dosku alebo dokumenty vložte lícom nahor do podávača dokumentov (pozrite Vkladanie originálov).

2. Na ovládacom paneli zvoľte (fax).

3. Nastavte rozlíšenie a tmavosť podľa faxovaného dokumentu (pozrite Úprava nastavení dokumentu).

4. Stlačte (On Hook Dial) na ovládacom paneli alebo zdvihnite slúchadlo.

5. Pomocou numerickej klávesnice na ovládacom paneli zadajte faxové číslo.

6. Ihneď ako budete počuť vysoký tón signálu zo vzdialeného faxu, na ovládacom paneli stlačte tlačidlo (Start).

#### Odoslanie faxovej správy na viacero miest

Môžete využiť funkciu viacnásobného odoslania, ktorá umožňuje odoslať fax viacerým adresátom. Originály sa automaticky uložia do pamäte a odošlú na vzdialenú stanicu. Po dokončení prenosu sa originály z pamäte automaticky vymažú.

Ak ste zvolili super jemné rozlíšenie, alebo ak je fax farebný, nemôžete odosielať faxy pomocou tejto funkcie.

1. Umiestnite jeden dokument lícom nadol na sklenenú dosku alebo dokumenty vložte lícom nahor do podávača dokumentov (pozrite Vkladanie originálov).

2. Na ovládacom paneli zvoľte (fax).

3. Nastavte rozlíšenie a tmavosť podľa faxovaného dokumentu (pozrite Úprava nastavení dokumentu).

4. Na ovládacom paneli zvoľte (Menu) > Fax Feature > Multi Send.

5. Vložte faxové číslo prvého prijímacieho zariadenia a stlačte tlačidlo OK.

   Môžete stlačiť čísla rýchlej voľby alebo vybrať číslo skupinovej voľby pomocou tlačidla (Address book).

6. Vložte druhé faxové číslo a stlačte tlačidlo OK.

   Na displeji sa zobrazí výzva na zadanie ďalšieho faxového čísla, na ktoré sa má dokument odoslať.

7. Ak chcete zadať viac faxových čísel, stlačte tlačidlo OK, keď sa zobrazí možnosť Yes a opakujte kroky 5 a 6.

   - Môžete vložiť čísla až pre 10 príjemcov.

   - Ak ste už zadali číslo skupinového vytáčania, nemôžete zadať ďalšie číslo skupinového vytáčania.

8. Po dokončení zadávania faxových čísiel vyberte možnosť No pri zobrazení otázky Another No.? a stlačte tlačidlo OK.

   Zariadenie začne odosielať dokument na čísla v poradí podľa vloženia.

   Po odoslaní faxov sa vytlačí správa o odoslaní viacerým príjemcom.

### Príjem faxu

Zariadenie je od výrobcu nastavené na režim faxovania. Ak prijímate faxovú správu, zariadenie po zadanom počte zvonení odpovie a faxovú správu automaticky prijme.

### Úprava nastavení dokumentu

Pred začatím faxovania zmeňte nasledujúce nastavenia podľa stavu originálu, aby ste docielili čo najlepšiu kvalitu.

V prípade niektorých modelov môže byť pre presun na nižšiu úroveň ponuky potrebné stlačiť tlačidlo OK.

#### Resolution

Predvolené nastavenie dokumentov umožňuje dosiahnuť dobré výsledky pri práci so štandardnými textovými dokumentmi. Ak však odosielate originály nekvalitné alebo obsahujúce fotografie, môžete upraviť rozlíšenie pre dosiahnutie vyššej kvality faxu.

1. Na ovládacom paneli zvoľte (fax) > (Menu) > Fax Feature > Resolution.

2. Zvoľte požadovanú možnosť a stlačte tlačidlo OK.

   - Standard: Originály so znakmi normálnej veľkosti.

   - Fine: Originály s malými znakmi alebo tenkými čiarami alebo originály vytlačené ihličkovou tlačiarňou.

   - Super Fine: Originály s veľmi jemnými detailmi. Režim Super Fine je k dispozícii len vtedy, keď zariadenie, s ktorým komunikujete, takisto podporuje rozlíšenie Super Fine.

     - Režim Super Fine nemožno použiť pri prenose z pamäte zariadenia. Nastavenie rozlíšenia sa automaticky zmení na Fine.

     - Ak je na vašom zariadení nastavené rozlíšenie Super Fine a prijímacie faxovacie zariadenie rozlíšenie Super Fine nepodporuje, vysielacie zariadenie prenáša dokument s najvyšším rozlíšením, ktoré prijímacie zariadenie podporuje.

   - Photo Fax: Originály obsahujúce odtiene sivej alebo fotografie.

   - Color Fax: Farebný originál.

     - Prenos pamäte nie je v tomto režime k dispozícii.

     - Odoslanie farebného faxu je možné, iba ak zariadenie, s ktorým komunikujete, podporuje príjem farebných faxov a tieto faxy posielate manuálne.

3. Stlačením tlačidla (Stop/Clear) sa vráťte do pohotovostného režimu.

#### Darkness

Môžete si zvoliť stupeň tmavosti originálneho dokumentu.

Nastavená tmavosť sa vzťahuje na aktuálnu úlohu faxovania. Ak chcete zmeniť predvolené nastavenia (pozrite Ponuka faxovania).

1. Na ovládacom paneli zvoľte (fax) > (Menu) > Fax Feature > Darkness.

2. Zvoľte požadovanú tmavosť.

3. Stlačením tlačidla (Stop/Clear) sa vráťte do pohotovostného režimu.