## Varnostne informacije

Ta opozorila in varnostni ukrepi so napisani z namenom preprečevanja poškodb oseb in potencialne škode na napravi. Pred uporabo naprave preberite in upoštevajte ta navodila. Ko preberete ta razdelek, ga shranite na varno za nadaljnjo uporabo.

### Pomembni varnostni simboli

#### Razlaga vseh ikon in znakov v tem poglavju

| Opozorilo | Tvegano ali nevarno ravnanje lahko privede do hujših telesnih poškodb ali smrti.
| Pozor | Tvegano ali nevarno ravnanje lahko privede do lažjih telesnih poškodb ali škode na napravi.
| Tega ne počnite.

### Okolje delovanja

#### Opozorilo

| Naprave ne uporabljajte, če je napajalni kabel poškodovan ali če električna vtičnica ni ozemljena. Napačno ravnanje namreč lahko privede do električnega udara ali požara.
| Na napravo ne postavljajte ničesar (vode, majhnih kovinskih ali težkih predmetov, sveč, prižganih cigaret, itd.). Napačno ravnanje namreč lahko privede do električnega udara ali požara.

- Če se naprava pregreje, bo začela oddajati nenevadne zvoke, dim ali nenavadne vonjave. Napravo nemudoma ugasnite in izklopite iz omrežja.

- Uporabnik mora imeti dostop do vtičnice, da lahko v sili napravo izklopi iz omrežja.

Sicer lahko pride do električnega udara ali požara.

| Ne upogibajte napajalnega kabla in nanj ne nameščajte težkih predmetov. Če stopite na napajalni kabel ali ga zmečkate s težkim predmetov, lahko pride do električnega udara ali požara.
| Pri izklapljanju naprave iz omrežja nikar ne vlecite za napajalni kabel. Vtikača ne prijemajte z mokrimi rokami. Sicer lahko pride do električnega udara ali požara.

#### Pozor

| Med nevihto ali ko naprave dlje časa ne nameravate uporabljati, vtikač iztaknite iz vtičnice. Sicer lahko pride do električnega udara ali požara.
| Pazite, predel na izhodu papirja je vroč. Lahko se opečete.
| Če je naprava padla na tla ali če se je poškodovalo njeno ohišje, iztaknite vse povezovalne kable in se obrnite na ustrezno usposobljenega serviserja. Napačno ravnanje namreč lahko privede do električnega udara ali požara.
| Če naprava kljub upoštevanju navodil ne deluje pravilno, odstranite vse priključke in poiščite pomoč usposobljenega serviserja. Lahko namreč pride do električnega udara ali požara.
| Vtikača nikar ne na silo vtikajte v električno vtičnico. Pokličite električarja in ga prosite za zamenjavo vtičnice, saj lahko pride do električnega udara.
| Živali držite stran od napajalnih kablov, telefonskih kablov in kablov PC vmesnika. To namreč lahko privede do električnega udara ali požara in/ali poškodb živali.

### Način uporabe

#### Pozor

| Med tiskanjem papirja nikar ne vlecite na silo. S tem lahko povzročite okvaro naprave.
| Med napravo in pladenj ne vstavljajte roke. Lahko se poškodujete.
| Bodite previdni pri vstavljanju ali odstranjevanju zagozdenega papirja. Nov papir ima ostre robove in lahko povzroči boleče ureznine.
| Pri tiskanju velikega števila kopij se lahko spodnji del predela za izhod papirja segreje. Otrokom preprečite dotikanje. Nevarnost opeklin.
| Pri odstranjevanju zagozdenega papirja ne uporabljajte pincet ali ostrih kovinskih predmetov. Naprava se lahko poškoduje.
| Ne dovolite, da se na izhodnem pladnju nabere prevelika količina papirja. Naprava se namreč lahko poškoduje.
| Ne zapirajte ali vstavljajte predmetov v odprtino za prezračevanje. S tem lahko povzročite povišano temperaturo komponent in posledično okvaro ali požar.
| Uporaba krmilnih elementov ali prilagoditev ali izvršitev postopkov, ki niso navedeni v nadaljevanju, lahko privede do nevarne izpostavljenosti sevanju.
| Ta sprejemnik napajanja naprave je napajalni kabel. Če želite izklopiti napajanje, napajalni kabel iztaknite iz električne vtičnice.

### Namestitev / Premeščanje

#### Opozorilo

| Naprave ne nameščajte v prašen, vlažen ali moker prostor. Sicer lahko pride do električnega udara ali požara.

#### Pozor

Pred premeščanjem naprave izklopite napajanje in iztaknite vse kable. Spodnje informacije so priporočila, ki temeljijo na teži enote. Če imate kakršno koli zdravstveno težavo, ki vam dvigovanje preprečuje, potem naprave ne dvigujte. Zaprosite za pomoč in za varen dvig naprave vedno uporabite ustrezno število oseb.

Nato dvignite napravo:

- če je naprava lažja od 20 kg, za njeno dvigovanje zadostuje ena sama oseba.

- če znaša teža naprave od 20 do 40 kg, sta za njeno dvigovanje potrebni dve osebi.

- če je naprava težja od 40 kg, so za njeno dvigovanje potrebne 4 osebe.

Naprava lahko pade in s tem povzroči telesne poškodbe na ljudeh ali okvare na napravi.

| Naprave ne nameščajte na nestabilno površino. Naprava lahko pade in s tem povzroči telesne poškodbe na ljudeh ali okvare na napravi.
| Uporabite samo kabel AWG 26[a] Po potrebi lahko uporabite tudi daljši kabel ali telefonski kabel. V nasprotnem primeru lahko pride do okvare naprave.
| Zagotovite, da bo napajalni kabel priključen v ozemljeno električno vtičnico. V nasprotnem primeru lahko pride do električnega udara ali požara.
| Za varno delovanje naprave uporabite priložen napajalni kabel. Če na 110-voltni napravi uporabljate kabel, ki je daljši od 2 metrov, potem mora biti njegov premer 16 AWG ali več. Sicer lahko pride do okvare naprave in posledično do električnega udara ali požara.
| Ne nameščajte pokrova na napravo in je ne zapirajte v slabo prezračevan prostor, kot je na primer omara. Če naprava ni dobro prezračena, lahko pride do požara.
| Stenskih vtičnic in podaljškov ne preobremenjujte. S tem lahko poslabšate delovanje naprave in povzročite električni udar ali požar.
| Naprava mora biti priključena na napetostno omrežje, ki je navedeno na ustrezni oznaki. Če ne veste kakšno električno napetost uporabljate in bi to želeli preveriti, pokličite svojega dobavitelja električne energije.
[a] AWG: American Wire Gauge (ameriški standard za določanje debelin žic)

### Vzdrževanje / Pregledovanje

#### Pozor

| Napravo pred čiščenjem notranjosti iztaknite iz stenske vtičnice. Naprave ne čistite z benzolom, razredčilom za barve ali alkoholom ter ne pršite vode neposredno v napravo. Sicer lahko pride do električnega udara ali požara.
| Naprave ne uporabljajte med zamenjavo potrošnih materialov ali med čiščenjem njene notranjosti. Lahko se poškodujete.
| Čistila hranite izven dosega otrok. Sicer se lahko otroci poškodujejo.
| Sami nikoli ne razstavljajte, popravljajte ali sestavljajte naprave. Lahko jo namreč poškodujete. Za popravila se obrnite na usposobljenega tehnika.
| Za čiščenje in uporabo naprave striktno sledite navodilom za uporabo, ki so priložena napravi. Sicer lahko poškodujete napravo.
| Na napajalnemu kablu in kontaktni površini vtikača ne sme biti prahu in vode. Lahko namreč pride do električnega udara ali požara.

- Ne odstranjujte pokrovov ali vodil, ki so pritrjeni z vijaki.

- Grelne enote lahko poravlja samo certificiran serviser. Popravila nepooblaščenih serviserjev lahko privedejo do požara ali električnega udara.

- Za popravila naprave je pristojen samo Samsungov serviser.

### Uporaba potrošnega materiala

#### Pozor

| Kartuše s tonerjem ne razstavljajte. Prah tonerja je v primeru vdiha ali zaužitja lahko nevaren.
| Potrošnih materialov, kot sta kartuša s tonerjem ali grelna enota, ne sežigajte. Lahko namreč pride do eksplozije ali neobvladljivega požara.
| Pri shranjevanju potrošnega materiala, kot so kartuše s tonerjem, pazite, da je izven dosega otrok. V primeru vdiha ali zaužitja je lahko prah tonerja nevaren.
| Uporaba recikliranih rezervnih delov, kot je toner, lahko povzroči okvaro naprave. V primeru poškodb zaradi uporabe recikliranih potrošnih materialov boste sami odgovorni za kritje stroškov.
| Če pride toner v stik z obleko, za izpiranje ne uporabljajte vroče vode. Vroča voda namreč povzroči, da se toner zažre v tkanino. Uporabite mrzlo vodo.
| Pri zamenjavi kartuše s tonerjem ali odstranjevanju zagozdenega papirja pazite, da prah tonerja ne pride v stik z vami ali z vašo obleko. V primeru vdiha ali zaužitja je lahko prah tonerja nevaren.