## Shranjevanje kartuše s tonerjem

Kartuše s tonerjem vsebujejo komponente, ki so občutljive na svetlobo, temperaturo in vlažnost. Samsung uporabnikom priporoča, da sledijo priporočilom, ki zagotavljajo optimalne zmogljivosti, visoko kakovost in dolgo življenjsko dobo nove Samsungove kartuše s tonerjem.

Kartušo shranite v istem okolju, kjer boste uporabljali tiskalnik. Hranite jo pri nadzorovani temperaturi in ustreznih pogojih vlažnosti. Kartuša s tonerjem mora pred namestitvijo ostati v prvotni, neodprti embalaži – če nimate prvotne embalaže, pokrijte zgornjo odprtino kartuše s papirjem in jo hranite v temni omari.

Odpiranje embalaže pred uporabo kartuše precej skrajša njeno življenjsko dobo za skladiščenje in uporabo. Kartuše ne hranite na tleh. Če kartušo s tonerjem odstranite iz tiskalnika, vedno upoštevajte naslednja navodila.

- Kartušo hranite v zaščitni vrečki iz originalne embalaže.

- Shranite jo na ravno površino (ne postavite je na rob) in jo obrnite tako, kot bi bila nameščena v tiskalniku.

- Potrošnega materiala ne shranjujte v naslednjih pogojih:

  - pri temperaturi, ki presega 40 °C.

  - Pri vlažnosti, ki je manjša od 20 % ali večja od 80 %.

  - Okoljih z ekstremnimi spremembami vlažnosti ali temperature.

  - Neposredni sončni svetlobi ali svetlobi v sobi.

  - Prašnih prostorih.

  - v avtomobilu za dalj časa.

  - Okolju, kjer so prisotni jedki plini.

  - Okolju s slanim zrakom.

### Navodila za delo

- Ne dotikajte se površine fotoprevodnega bobna v kartuši.

- Kartuše ne izpostavljajte nepotrebnim vibracijam ali udarcem.

- Nikoli ne vrtite bobna ročno, še posebej v nasprotno smer; to lahko povzroči notranje poškodbe in razlitje tonerja.

### Uporaba kartuše s tonerjem

Samsung Electronics ne priporoča ali odobrava uporabe kartuš s tonerjem, ki jih ne proizvaja Samsung, vključno z generičnimi, trgovinskimi, ponovno napolnjenimi ali predelanimi kartušami s tonerjem.

Garancija za tiskalnike Samsung ne krije škode na napravi, ki jo povzročijo ponovno napolnjene kartuše, predelane kartuše ali kartuše, ki niso proizvedene s strani podjetja Samsung.

### Pričakovana življenjska doba kartuše

Pričakovana življenjska doba kartuše (življenjska doba uporabnosti kartuše s tonerjem) je odvisna od količine tonerja, ki ga zahteva tiskano opravilo. Dejansko število izpisov se lahko razlikuje in je odvisno od gostote natisnjenih strani, delovnega okolja, odstotka območja slike, intervala tiskanja, vrste in/ali velikosti medija. Če na primer tiskate veliko slikovnih dokumentov, bo poraba tonerja večja in boste zaradi tega morali kartušo menjati bolj pogosto.