## Nastavenie káblovej siete

### Tlač správy o konfigurácii siete

Z ovládacieho panela zariadenia môžete vytlačiť Správu o konfigurácii siete, v ktorej budú uvedené aktuálne sieťové nastavenia zariadenia. Pomôže vám pri nastavení siete.

- Zariadenie má displej: Na ovládacom paneli stlačte tlačidlo (Menu) a zvoľte Network > Network Conf. (Network Configuration).

- Zariadenie má dotykovú obrazovku: Stlačte Setup na Hlavnej obrazovke > Network > Next > Network Configuration.

- Zariadenie nemá displej: Na ovládacom paneli stlačte tlačidlo (Cancel alebo Stop/Clear) a podržte ho stlačené dlhšie než 4 5 sekúnd.

Pomocou tejto Správy o konfigurácii siete môžete zistiť adresu MAC a adresu IP zariadenia.

Príklad:

- Adresa MAC: 00:15:99:41:A2:78

- Adresa IP: 169.254.192.192

### Nastavenie IP adresy

- Zariadenie, ktoré nepodporuje sieťové rozhranie, nebude schopné používať túto funkciu (pozrite Pohľad zozadu).

- Tento program nepodporuje protokol TCP/IPv6.

Najskôr je potrebné nastaviť adresu IP pre sieťovú tlač a správu siete. Vo väčšine prípadov bude nová adresa IP automaticky priradená serverom DHCP (Dynamic Host Configuration Protocol Server), ktorý sa nachádza v sieti.

#### Konfigurácia adresy IPv4 pomocou programu SetIP (Windows)

Pred použitím programu SetIP vypnite bránu firewall v počítači. Kliknite na Ovládací panel > Centrum zabezpečenia > Windows Firewall.

1. Tento program nainštalujte z pribaleného disku CD-ROM. Dvakrát kliknite na Application > SetIP > Setup.exe.

2. Postupujte podľa pokynov v okne inštalácie.

3. Pripojte zariadenie do siete pomocou sieťového kábla.

4. Zapnite zariadenie.

5. V ponuke Štart systému Windows postupne kliknite na položky Všetky programy > Samsung Printers > SetIP > SetIP.

6. Kliknutím na ikonu (tretia zľava) v okne SetIP otvorte okno konfigurácie TCP/IP.

7. Zadajte nové informácie o zariadení do konfiguračného okna. V rámci podnikového intranetu možno bude musieť tieto informácie najskôr prideliť správca siete.

   MAC adresu zariadenia nájdete v Správu o konfigurácii siete (pozrite Tlač správy o konfigurácii siete). Zadajte ju bez dvojbodiek. Napríklad adresu 00:15:99:29:51:A8 zadajte v tvare 0015992951A8.

8. Kliknite na položku Apply a potom na tlačidlo OK. Zariadenie automaticky vytlačí Správu o konfigurácii siete. Potvrďte správnosť všetkých nastavení.

#### Konfigurácia IPv4 pomocou aplikácie SetIP (Macintosh)

Pred použitím programu SetIP vypnite bránu firewall v počítači. Kliknite na System Preferences > Security > Firewall.

Nasledujúce pokyny sa môžu líšiť v závislosti od modelu.

1. Pripojte zariadenie do siete pomocou sieťového kábla.

2. Vložte inštalačný disk CD do jednotky CD-ROM a otvorte okno disku. Postupne vyberte položky MAC_Installer > MAC_Printer > SetIP > SetIPapplet.html.

3. Dvakrát kliknite na súbor, čím sa automaticky otvorí okno programu Safari. Potom vyberte položku Trust. V prehľadávači sa otvorí stránka SetIPapplet.html, na ktorej budú uvedené informácie o názve tlačiarne a adrese IP.

4. Kliknutím na ikonu (tretia zľava) v okne SetIP otvorte okno konfigurácie TCP/IP.

5. Nové informácie o zariadení zadajte do konfiguračného okna. V rámci podnikového intranetu možno bude musieť tieto informácie najskôr prideliť správca siete.

   MAC adresu zariadenia nájdete v Správu o konfigurácii siete (pozrite Tlač správy o konfigurácii siete). Zadajte ju bez dvojbodiek. Napríklad adresu 00:15:99:29:51:A8 zadajte v tvare 0015992951A8.

6. Vyberte položku Apply, kliknite na tlačidlo OK a potom znova kliknite na tlačidlo OK.

7. Ukončite Safari.

#### Konfigurácia IPv4 pomocou aplikácie SetIP (Linux)

Pred použitím programu SetIP vypnite bránu firewall v počítači. Kliknite na System Preferences alebo Administrator.

Nasledujúce pokyny sa môžu líšiť v závislosti od modelu a operačného systému.

1. Otvorte položku /opt/Samsung/mfp/share/utils/.

2. Dvakrát kliknite na súbor SetIPApplet.html.

3. Kliknutím otvorte okno konfigurácie protokolu TCP/IP.

4. Nové informácie o zariadení zadajte do konfiguračného okna. V rámci podnikového intranetu možno bude musieť tieto informácie najskôr prideliť správca siete.

   MAC adresu zariadenia nájdete v Správu o konfigurácii siete (pozrite Tlač správy o konfigurácii siete). Zadajte ju bez dvojbodiek. Napríklad adresu 00:15:99:29:51:A8 zadajte v tvare 0015992951A8.

5. Zariadenie automaticky vytlačí Správu o konfigurácii siete.