## Médiá a podávač

Táto kapitola poskytuje informácie týkajúce sa vkladania tlačových médií do tlačiarne.

- Použitie tlačového média, ktoré nespĺňa tieto špecifikácie, môže spôsobiť problémy alebo nutnosť opravy. Takéto opravy nie sú kryté zárukou spoločnosti Samsung ani servisnými zmluvami.

- Dbajte na to, aby ste v zariadení nepoužili fotografický papier určený pre atramentové tlačiarne. Mohlo by dôjsť k poškodeniu zariadenia.

- Použitie horľavých tlačových médií môže spôsobiť požiar.

- Používajte len vymedzené tlačové médiá (pozrite Technické špecifikácie tlačových médií ).

Použitie horľavých médií alebo ponechanie cudzích materiálov v tlačiarni môže viesť k prehriatiu zariadenia a vo vzácnych prípadoch môže nastať požiar.

### Prehľad zásobníka

Ak chcete zmeniť formát, je potrebné nastaviť vodiace lišty papiera.

1. Vodiaca lišta šírky papiera

2. Zásobník

Ilustrácie v tejto používateľskej príručke sa môžu od vášho zariadenia líšiť v závislosti od doplnkov a modelu. Skontrolujte typ zariadenia (pozrite Pohľad spredu).

Ak neupravíte vodiacu lištu, môže dochádzať k registrácii papiera, šikmej tlači alebo uviaznutiu papiera.

### Vkladanie papiera do zásobníka

Ilustrácie v tejto používateľskej príručke sa môžu od vášho zariadenia líšiť v závislosti od doplnkov a modelu. Skontrolujte typ zariadenia (pozrite Pohľad spredu).

1. Otvorte zásobník. Potom nastavte veľkosť zásobníka podľa formátu média, ktoré vkladáte (pozrite Prehľad zásobníka).

2. Pred vložením papiera do zásobníka balík papiera prehnite alebo prefúknite zväzok papiera, aby sa od seba stránky oddelili.

3. Vložte papier stranou, na ktorú chcete tlačiť, smerom nahor.

   - Ak chcete zabrániť deformácii médií, nezatláčajte vodiacu lištu šírky papiera príliš tesne.

   - Nepoužívajte pokrútený papier, pretože môže spôsobiť zaseknutie papiera alebo jeho pokrčenie.

   - Ak nenastavíte vodiacu lištu šírky papiera správne, môže dochádzať k uviaznutiu papiera.

4. Stlačte vodiacu lištu šírky papiera a posuňte ju k okraju balíka papiera (bez toho, aby došlo k ohnutiu).

5. Keď tlačíte dokument, nastavte pre zásobník typ a formát papiera (pozrite Nastavenie formátu a typu papiera).

   Nastavenia vykonané v ovládači zariadenia majú prednosť pred nastaveniami na ovládacom paneli.

   1. Ak chcete tlačiť v nejakej aplikácii, otvorte ju a spustite ponuku tlače.

   2. Otvorte Predvoľby tlače (pozrite Otvorenie okna Tlačových predvolieb).

   3. Stlačte kartu Paper v okne Predvoľby tlače a vyberte vhodný typ papiera.

      Ak napríklad chcete použiť štítok, nastavte typ papiera na Label.

   4. Vyberte možnosť Auto Select (alebo Manual Feeder) v zdroji papiera a potom stlačte tlačidlo OK.

   5. Spustite tlač v aplikácii.

### Ručné podávanie v zásobníku

Zásobník podporuje rôzne formáty a typy tlačových materiálov, ako napríklad pohľadnice, poznámkové karty a obálky (pozrite Technické špecifikácie tlačových médií ).

Ak chcete do zásobníka vkladať ručne, kliknite nižšie:

Pozrite si časť Vkladanie papiera do zásobníka.

Rady na používanie ručného vkladania do zásobníka

- Ak v ovládači tlačiarne vyberiete Paper > Source > Manual Feeder, je potrebné stlačiť tlačidlo OK zakaždým, keď tlačíte stránku.

- Do podávača vkladajte vždy iba jeden typ, formát a gramáž tlačového média.

- Ak chcete zabrániť zaseknutiu papiera v zariadení, nepridávajte do zásobníka papier skôr, ako je úplne prázdny.

- Tlačové médiá je nutné vkladať lícom hore, hornou hranou smerujúcou do zásobníka a umiestnené na stred zásobníka.

- Vkladajte iba dostupný papier. Zaistíte tak kvalitu tlače a zabránite zaseknutiu papiera (pozrite Technické špecifikácie tlačových médií ).

- Pokrútené pohľadnice, obálky a štítky pred vložením do podávača narovnajte.

- Pri tlači na špeciálne médiá musíte postupovať podľa pokynov pre vkladanie (pozrite Tlač na špeciálne médiá).

### Tlač na špeciálne médiá

V nasledujúcej tabuľke sú uvedené použiteľné špeciálne médiá pre zásobník.

Typy médií sú taktiež zobrazené v menu Predvoľby tlače. Ak chcete získať tlač v najvyššej možnej kvalite, v menu Predvoľby tlače > záložka Paper > Paper Type zvoľte správny typ papiera (pozri Otvorenie okna Tlačových predvolieb).

Ak napríklad chcete tlačiť na štítky, vyberte položku Labels v menu Paper Type.

- Pri používaní špeciálnych médií odporúčame vkladať papier po jednom (pozrite Technické špecifikácie tlačových médií ).

- Ilustrácie v tejto používateľskej príručke sa môžu od vášho zariadenia líšiť v závislosti od doplnkov a modelu. Skontrolujte typ zariadenia (pozrite Pohľad spredu).

Informácie o hmotnosti papierov rôzneho typu nájdete v Technické špecifikácie tlačových médií .

Typy | Zásobník [a]
--- | ---
Plain | ●
Thick | ●
Thin | ●
Bond | ●
Color | ●
CardStock | ●
Labels | ●
Envelope | ●
Preprinted | ●
Cotton | ●
Recycled | ●
Archive | ●
[a] Typy papiera vhodné do zásobníka s ručným vkladaním.

(●: dostupná funkcia, prázdne: funkcia nie je k dispozícii)

#### obálka

Úspech tlače na obálky závisí do značnej miery od kvality obálok.

Pri tlači na obálku ju umiestnite podľa nasledujúceho obrázka.

- Pri výbere obálok zohľadnite nasledujúce faktory:

  - Hmotnosť: nemala by presiahnuť hodnotu 90 g/m2. V opačnom prípade môže dôjsť k zaseknutiu papiera.

  - Zostavenie: obálky by mali ležať rovno so zakrivením do 6 mm a nesmú obsahovať vzduch.

  - Stav: obálky by nemali byť pokrčené, odreté ani inak poškodené.

  - Teplota: obálky by mali byť odolné voči teplotám a tlaku vznikajúcim vo vnútri zariadenia počas prevádzky.

- Používajte iba správne vyrobené obálky s ostrými prehybmi.

- Nepoužívajte obálky so známkami.

- Nepoužívajte obálky so sponami, patentkami, okienkami, samolepiacim uzáverom alebo s inými syntetickými materiálmi.

- Nepoužívajte poškodené ani nesprávne vyrobené obálky.

- Uistite sa, že obruba na oboch koncoch obálky pokrýva celú časť až do rohu obálky.

  1. Prijateľné

  2. Neprijateľné

- Obálky s odnímateľnou páskou alebo s viacerými než jednou klapkou, ktorá sa prekladá cez uzáver, musia používať lepidlo vyhovujúce teplote tavenia – asi 170 °C počas 0,1 sekundy. Ďalšie uzávery a pásiky môžu spôsobiť zvlnenie, pokrčenie alebo uviaznutie obálok v zariadení a môžu dokonca poškodiť fixačnú jednotku.

- Za účelom dosiahnutia maximálnej kvality nastavte krajné zarážky minimálne 15 mm od okrajov obálky.

- Nevykonávajte tlač na oblasti, v ktorých sa dotýkajú obruby obálky.

#### štítky

Aby nedošlo k poškodeniu zariadenia, používajte iba štítky odporúčané pre laserové tlačiarne.

- Pri výbere štítkov zohľadnite nasledujúce faktory:

  - Lepidlá: Lepidlo musí byť stabilné pri teplote fixácie, približne 170 °C.

  - Usporiadanie: Používajte len štítky s neodkrytým podkladom medzi jednotlivými štítkami. Štítky by sa mohli z podkladu odlepiť a vážne zablokovať zariadenie.

  - Pokrútenie: Štítky musia ležať rovno s max. zvlnením 13 mm v akomkoľvek smere.

  - Stav: Nepoužívajte štítky, ktoré sú pokrčené, odlepujú sa od podkladu alebo obsahujú bubliny.

- Uistite sa, že medzi štítkami nie je žiadna odkrytá plocha s lepidlom. Odkryté oblasti by mohli pri tlači spôsobiť odlepenie štítkov od podkladu a následné uviaznutie papiera v zariadení. Odkryté lepidlo môže poškodiť aj časti zariadenia.

- Nevkladajte do zariadenia viackrát rovnaký hárok so štítkami. Podklad lepidla je určený len na jeden prechod zariadením.

- Nepoužívajte štítky odlepujúce sa od podkladu, pokrčené štítky, štítky obsahujúce bubliny ani inak poškodené štítky.

#### Štítkový papier/Papier vlastnej veľkosti

- V softvérovej aplikácii nastavte okraje aspoň na 6,4 mm od obruby materiálu.

#### Predtlačený papier

Ak vkladáte potlačený papier, potlačená strana by mala byť otočená nahor a nepokrútený okraj by mal byť vpredu. Ak dochádza k problémom s podávaním papiera, skúste papier obrátiť. Majte na pamäti, že v tomto prípade nie je zaručená kvalita tlače.

- Hlavičkový papier musí byť vytlačený atramentom odolným proti vysokým teplotám, ktorý sa nerozpustí, nevyparí a nebude produkovať nebezpečné výpary, ak je vystavený fixačnej teplote zariadenia počas 0,1 sekundy (asi 170 °C).

- Atrament na predtlačenom papieri musí byť nehorľavý a nesmie mať nepriaznivý vplyv na tlačové valce zariadenia.

- Pred vložením predtlačeného papiera sa uistite, že je atrament na ňom vyschnutý. Počas procesu fixácie môže vlhký atrament vystúpiť z predtlačeného papiera a tým znížiť kvalitu tlače.

### Nastavenie formátu a typu papiera

Po vložení papiera do zásobníka nastavte typ a formát papiera pomocou tlačidiel na ovládacom paneli.

Ak má zariadenie na ovládacom paneli tlačidlá +/- (pozrite Ovládací panel – prehľad):

Nastavenia zariadenia môžete upraviť v menu Device Settings v aplikácii Samsung Easy Printer Manager alebo v časti Machine v aplikácii Printer Settings Utility.

- Ak používate systém Windows a Macintosh, pozrite Device Settings.

- Ak používate systém Linux, pozrite Používanie aplikácie Smart Panel.

V prípade niektorých modelov môže byť pre presun na nižšiu úroveň ponuky potrebné stlačiť tlačidlo OK.

1. Na ovládacom panel stlačte tlačidlo (Menu).

2. Stlačte System Setup > Paper Setup > Paper Size alebo Paper Type.

3. Zvoľte požadovaný zásobník a požadovanú možnosť.

4. Stlačením OK uložte výber.

5. Stlačením tlačidla (Stop/Clear) sa vráťte do pohotovostného režimu.

- Nastavenia vykonané v ovládači zariadenia majú prednosť pred nastaveniami na ovládacom paneli.

  1. Ak chcete tlačiť z aplikácie, spustite ju a otvorte ponuku tlače.

  2. Otvorte Predvoľby tlače (pozrite Otvorenie okna Tlačových predvolieb).

  3. Stlačte kartu Paper a vyberte vhodný typ papiera.

- Ak chcete používať papier špeciálneho formátu, napríklad na účtenky, vyberte kartu Paper > Size > Edit... a nastavte Custom Paper Size Settings v položke Predvoľby tlače (pozrite Otvorenie okna Tlačových predvolieb).

### Používanie podpery výstupu papiera

Ak naraz tlačíte množstvo strán, povrch výstupného zásobníka môže byť horúci. Nedotýkajte sa povrchu výstupného zásobníka a zabráňte deťom v prístupe do jeho blízkosti.

Vytlačené strany sa ukladajú na výstupnú podporu, ktorá im pomôže zarovnať sa. Odosielanie výtlačku do výstupného zásobníka patrí k predvoleným nastaveniam tlačiarne.

Ilustrácie v tejto používateľskej príručke sa môžu od vášho zariadenia líšiť v závislosti od doplnkov a modelu. Skontrolujte typ zariadenia (pozrite Pohľad spredu).

### Príprava originálov

- Nevkladajte papier menší než 142 x 148 mm a väčší než 216 x 356 mm.

- Aby nedochádzalo k upchávaniu podávača, nízkej kvalite tlače a poškodeniu zariadenia, nepokúšajte sa používať tieto typy papiera.

  - Kopírovací papier alebo papier s kopírovacou zadnou stranou

  - Kriedový papier

  - Pauzovací papier alebo tenký papier

  - Pokrčený papier alebo papier so záhybmi

  - Skrútený alebo stočený papier

  - Potrhaný papier

- Pred založením odstráňte všetky zošívacie drôtiky a sponky.

- Pred vložením dokumentu skontrolujte, či prípadné lepidlo, atrament alebo opravný lak sú úplne suché.

- Nevkladajte dokumenty na papieri rôznej veľkosti a hmotnosti.

- Nevkladajte ani brožúry, letáky, transparentné fólie ani dokumenty, ktoré majú iné neobvyklé vlastnosti.

### Vkladanie originálov

Originálny dokument môžete umiestniť na sklo skenera alebo do podávača dokumentov a následne ho kopírovať, skenovať alebo poslať fax.

Ilustrácie v tejto používateľskej príručke sa môžu od vášho zariadenia líšiť v závislosti od doplnkov a modelu. Skontrolujte typ zariadenia (pozrite Pohľad spredu).

#### Na sklenenú dosku skenera

Na skle skenera môžete originálne dokumenty kopírovať alebo skenovať. Dosiahnuť môžete najlepšiu kvalitu skenovania, obzvlášť pri obrazoch farebných alebo v odtieňoch sivej. Skontrolujte, či sa v podávači dokumentov nenachádzajú žiadne originály dokumentov. Ak zariadenie zistí, že v podávači dokumentov sa nachádza originálny dokument, dá mu prednosť pred predlohou na skle skenera.

1. Zdvihnite a otvorte kryt skenera.

2. Originál umiestnite prednou stranou nadol na sklenenú dosku skenera. Zarovnajte ho s registračnými vodiacimi líniami v ľavom hornom rohu dosky.

3. Zatvorte kryt skenera.

- Otvorený kryt skenera by počas kopírovania nepriaznivo ovplyvnil kvalitu kópie a spotrebu toneru.

- Prach na sklenenej doske vyvolá čierne škvrny na výtlačku. Udržujte preto sklo vždy čisté (pozrite Čistenie zariadenia).

- Ak kopírujete stránku z knihy alebo z časopisu, zdvihnite kryt skenera, až zarážka zachytí jeho závesy, a potom kryt zatvorte. Ak je kniha alebo časopis hrubší než 30 mm, kopírujte s otvoreným krytom skenera.

- Dávajte pozor, aby ste nepraskli sklenenú dosku. Mohli by ste sa zraniť.

- Pri zatváraní krytu skenera tam nevkladajte ruky. Mohol by vám na ne spadnúť a poraniť vás.

- Nepozerajte sa do svetla vnútri skenera počas kopírovania alebo skenovania. Môže to poškodiť zrak.

#### V podávači dokumentov

Do podávača dokumentov môžete vložiť až 40 hárkov kancelárskeho papiera s hmotnosťou 80 g/m2 pre jednu úlohu.

1. Otvorte vodiaci kryt podávača dokumentov.

2. Pred založením originálov prehnite alebo prefúknite zväzok papiera, aby sa od seba oddelili jednotlivé strany.

3. Originál založte do vstupného zásobníka podávača dokumentov prednou stranou nahor. Spodný okraj zväzku originálov musí súhlasiť s veľkosťou papiera vyznačenou na vstupnom zásobníku dokumentov.

4. Vodidlá šírky dokumentu nastavte na veľkosť papiera.

Prach na sklenenej doske podávača môže spôsobiť čierne škvrny na výtlačku. Udržujte preto sklo vždy čisté (pozrite Čistenie zariadenia).