## Configurarea IPv6

IPv6 este acceptat corect numai pentru Windows Vista sau versiuni mai recente.

- Unele caracteristici şi elemente opţionale s-ar putea să nu fie disponibile, în funcţie de model sau ţară (consultaţi Caracteristici în funcţie de model sau Prezentare generală a meniurilor).

- Dacă reţeaua IPv6 pare să nu funcţioneze, aduceţi toate setările de reţea la valorile implicite din fabrică şi încercaţi din nou utilizând Clear Setting.

În cadrul reţelei IPv6, urmaţi această procedură pentru a utiliza adresa IPv6.

### De la panoul de control

1. Conectaţi echipamentul dvs. la reţea cu un cablu de reţea.

2. Porniţi echipamentul.

3. Imprimaţi un Raport de configurare a reţelei care va verifica adresele IPv6 (consultaţi Imprimarea unui raport de configurare a reţelei).

4. Selectaţi Start > Panou de control > Imprimante şi faxuri.

5. Faceţi clic pe Adăugarea unei imprimante în partea stângă a ferestrei Imprimante şi faxuri.

6. Faceţi clic pe Adăugare imprimantă locală în ferestrele Adăugare imprimantă.

7. Apare fereastra Asistent adăugare imprimantă. Urmaţi instrucţiunile din fereastră.

Dacă echipamentul nu funcţionează în mediul de reţea, activaţi IPv6. Consultaţi următoarea secţiune.

#### Activarea IPv6

1. Apăsaţi pe butonul (Menu) de pe panoul de control.

2. Apăsaţi Network > TCP/IP (IPv6) > IPv6 Activate.

3. Selectaţi On şi apăsaţi OK.

4. Opriţi maşina şi porniţi-o din nou.

5. Instalaţi driverul imprimantei.

#### Setarea adreselor IPv6

Pentru imprimare şi administrare în reţea, maşina acceptă următoarele adrese IPv6.

- Link-local Address: adresă locală IPv6 autoconfigurată (adresa începe cu FE80).

- Stateless Address: adresă IPv6 configurată automat de un router de reţea.

- Stateful Address: adresă IPv6 configurată de un server DHCPv6.

- Manual Address: adresă IPv6 configurată manual de utilizator.

##### Configurarea adresei DHCPv6 (dinamică)

Dacă în reţeaua dumneavoastră aveţi un server DHCPv6, pentru configuraţia gazdei dinamice implicite puteţi seta una din următoarele opţiuni:

1. Apăsaţi pe butonul (Menu) de pe panoul de control.

2. Apăsaţi Network > TCP/IP (IPv6) > DHCPv6 Config.

3. Apăsaţi OK pentru a selecta valoarea cerută.

   - DHCPv6 Addr.: utilizaţi întotdeauna DHCPv6 indiferent de solicitarea routerului.

   - DHCPv6 Off: nu utilizaţi niciodată DHCPv6 indiferent de solicitarea routerului.

   - Router: utilizaţi DHCPv6 numai când este solicitată de un router.

### Din SyncThru™ Web Service

Pentru modelele care nu dispun de ecran de afişare pe panoul de control, trebuie să accesaţi mai întâi SyncThru™ Web Service folosind adresa IPv4 şi urmaţi procedura de mai jos pentru a utiliza IPv6.

1. Accesaţi un browser web precum Internet Explorer, din Windows. Introduceţi adresa IP a maşinii (http://xxx.xxx.xxx.xxx) în câmpul de adresă şi apăsaţi tasta Enter sau faceţi clic pe Salt.

2. Dacă este prima dată când vă conectaţi în SyncThru™ Web Service, trebuie să vă conectaţi ca administrator. Tastaţi ID-ul şi parola implicite de mai jos.

   - ID: admin

   - Password: sec00000

3. Atunci când se deschide fereastra SyncThru™ Web Service, deplasaţi cursorul mouse-ului peste Settings din bara de meniu superioară şi faceţi clic pe Network Settings.

4. Faceţi clic pe TCP/IPv6 din partea stânga a site-ului web.

5. Bifaţi caseta de validare IPv6 Protocol pentru a activa IPv6.

6. Bifaţi caseta de validare Manual Address. Apoi este activată căsuţa de text Address/Prefix.

7. Introduceţi restul adresei (ex.: 3FFE:10:88:194::AAAA. „A” este hexazecimalul de la 0 până la 9, de la A până la F).

8. Alegeţi configuraţia DHCPv6.

9. Faceţi clic pe butonul Apply.

#### Utilizarea SyncThru™ Web Service

1. Porniţi un browser web, de exemplu, Internet Explorer care acceptă adresarea IPv6 ca pe un URL.

2. Selectaţi una din adresele IPv6 (Link-local Address, Stateless Address, Stateful Address, Manual Address) din Raportul de configurare a reţelei (consultaţi Imprimarea unui raport de configurare a reţelei).

3. Introduceţi adresele IPv6 (ex.: http://[FE80::215:99FF:FE66:7701]).

   Adresa trebuie închisă între paranteze „[ ]”.