## Dostupné doplnky

Keď spotrebný materiál dosiahne koniec svojej životnosti, môžete k zariadeniu objednať nasledujúce druhy spotrebného materiálu:

Typ | Priemerná výťažnosť[a] | Názov súčiastky
--- | --- | ---
Tonerová kazeta | Približne 1,500 strán | MLT-D101S
[a] Deklarovaná výťažnosť v súlade s normou ISO/IEC 19752. Počet strán môže byť ovplyvnený prevádzkovým prostredím, frekvenciou tlače, grafikou, typom a veľkosťou používaných médií.

Podľa použitých volieb, režimu tlačovej úlohy a veľkosti obrázkov sa môže životnosť kazety s tonerom líšiť.

Nové tonerové kazety a ďalší spotrebný materiál je potrebné zakúpiť v rovnakej krajine, v akej bolo zakúpené používané zariadenie. V opačnom prípade nebudú tonerové kazety a ďalšie príslušenstvo kompatibilné so zariadením, pretože konfigurácie tonerových kaziet a ďalšieho príslušenstva sa v jednotlivých krajinách odlišujú.

Spoločnosť Samsung neodporúča používanie neoriginálnych kaziet s tonerom Samsung, ako sú znovu naplnené alebo repasované kazety. Spoločnosť Samsung nemôže zaručiť kvalitu neoriginálnych kaziet s tonerom Samsung. Záruka zariadenia sa nevzťahuje na servis ani opravy spôsobené používaním iných ako originálnych tonerových kaziet Samsung.