## Čistenie zariadenia

Ak sa vyskytnú problémy s kvalitou tlače alebo ak zariadenie používate v prašnom prostredí, musíte ho pravidelne čistiť, aby sa zachovali čo najlepšie podmienky pre tlač a mohli ste zariadenie používať dlhšie.

- Pri čistení skrine zariadenia čistiacimi prostriedkami s veľkým množstvom alkoholu, rozpúšťadiel alebo iných koncentrovaných látok môže dôjsť k odfarbeniu alebo mechanickému poškodeniu skrine.

- Ak dôjde k znečisteniu zariadenia alebo jeho okolia tonerom, odporúča sa znečistenie odstrániť handričkou navlhčenou vo vode. Ak použijete vysávač, toner sa rozptýli do vzduchu a môže byť škodlivý.

### Čistenie vonkajšieho povrchu

Vyčistite skrinku zariadenia mäkkou handričkou bez vlákien. Handričku zľahka navlhčite vodou, no dbajte na to, aby sa pri čistení nedostala voda dovnútra zariadenia.

### Čistenie vnútorného priestoru

Počas tlače sa vo vnútri zariadenia môžu nahromadiť zvyšky papiera, toner a prachové častice. Tieto usadeniny môžu spôsobiť problémy s kvalitou tlače, ako sú napríklad škvrny od tonera alebo jeho rozmazanie. Vyčistením vnútorných častí zariadenia tieto problémy odstránite alebo zmiernite.

- Za účelom zabránenia poškodeniu tonerovej kazety nevystavujte kazetu pôsobeniu svetla na dobu dlhšiu ako niekoľko minút. V prípade potreby ju zakryte kusom papiera.

- Nedotýkajte sa zelenej oblasti tonerovej kazety. Aby ste sa tohto miesta nedotkli, použite držadlo na kazete.

- Na čistenie vnútorného priestoru zariadenia používajte suchú handričku bez vlákien a dbajte na to, aby ste nepoškodili prenosový valec alebo iné vnútorné časti. Nepoužívajte rozpúšťadlá, ako sú benzén alebo riedidlo. V opačnom prípade by sa mohli vyskytnúť problémy s kvalitou tlače a mohlo by dôjsť k poškodeniu zariadenia.

- Na čistenie zariadenia používajte suchú handričku bez vlákien.

- Zariadenie vypnite a odpojte napájací kábel. Počkajte, kým zariadenie vychladne. Ak má zariadenie vypínač, pred čistením ho vypnite.

- Ilustrácie v tejto používateľskej príručke sa môžu od vášho zariadenia líšiť v závislosti od doplnkov a modelu. Skontrolujte typ zariadenia (pozrite Pohľad spredu).

- Pri otváraní skenovacej jednotky držte spolu podávač dokumentov a skenovaciu jednotku.

### Čistenie snímacieho valca

- Zariadenie vypnite a odpojte napájací kábel. Počkajte, kým zariadenie vychladne. Ak má zariadenie vypínač, pred čistením ho vypnite.

- Ilustrácie v tejto používateľskej príručke sa môžu od vášho zariadenia líšiť v závislosti od doplnkov a modelu. Skontrolujte typ zariadenia (pozrite Pohľad spredu).

### Čistenie skenovacej jednotky

Udržiavaním skenovacej jednotky čistej zabezpečíte vysokú kvalitu kópií. Skenovaciu jednotku odporúčame čistiť podľa potreby na začiatku každého dňa a počas dňa.

- Zariadenie vypnite a odpojte napájací kábel. Počkajte, kým zariadenie vychladne. Ak má zariadenie vypínač, pred čistením ho vypnite.

- Ilustrácie v tejto používateľskej príručke sa môžu od vášho zariadenia líšiť v závislosti od doplnkov a modelu. Skontrolujte typ zariadenia (pozrite Pohľad spredu).

1. Vodou zľahka navlhčite mäkkú tkaninu, ktorá nepúšťa vlákna, alebo papierovú vreckovku.

2. Zdvihnite a otvorte kryt skenera.

3. Utrite povrch skenera tak, aby bol čistý a suchý.

   1. Kryt skenera

   2. Sklenená doska skenera

   3. Sklo podávača dokumentov

   4. Biela lišta

4. Zatvorte kryt skenera.