## Skladovanie kazety s tonerom

Tonerové kazety obsahujú zložky, ktoré citlivo reagujú na svetlo, teplotu a vlhkosť. Aby sa zaistila optimálna prevádzka, vysoká kvalita a dlhá životnosť kaziet s tonerom, spoločnosť Samsung svojim zákazníkom odporúča dodržiavať rady a návody.

Túto kazetu skladujte v rovnakom prostredí, v akom sa bude používať tlačiareň. Malo by to byť v prostredí s regulovanou teplotou a vlhkosťou. Kazeta s tonerom musí zostať zabalená v originálnom balení až do jej inštalácie – ak nie je originálne balenie k dispozícii, vrchný otvor kazety zakryte papierom a odložte ju do tmavej skrinky.

Rozbalenie obalu kazety ešte pred jej použitím výrazne skracuje skutočnú skladovaciu a prevádzkovú životnosť. Kazety neskladujte na podlahe. Ak tonerovú kazetu vyberiete z tlačiarne, uschovajte ju podľa nižšie uvedených pokynov.

- Kazetu skladujte v ochrannom obale z pôvodného balenia.

- Kazetu skladujte naležato (nie na hrane) tak, aby sa pri skladovaní nachádzala v rovnakej polohe, ako keď je vložená v zariadení.

- Spotrebné materiály nikdy neskladujte v nasledujúcich podmienkach:

  - Teplota vyššia ako 40 °С.

  - Rozsah vlhkosti menší ako 20 % alebo väčší ako 80 %.

  - Prostredie s extrémnymi zmenami vlhkosti alebo teploty.

  - Priame slnečné alebo umelé žiarenie.

  - Prašné priestory.

  - Dlhodobo vo vnútornom priestore vozidla.

  - Prostredie s prítomnosťou plynov spôsobujúcich koróziu.

  - V ovzduší obsahujúcom soľ.

### Pokyny pre manipuláciu

- Na kazete sa nedotýkajte povrchu bubienka citlivého na svetlo.

- Nevystavujte kazetu nadmerným vibráciám ani nárazom.

- Nikdy neotáčajte valec rukou, najmä nie opačným smerom. V takomto prípade by mohlo dôjsť k poškodeniu vnútorných častí a úniku tonera.

### Používanie tonerovej kazety

Spoločnosť Samsung Electronics neodporúča ani neschvaľuje používanie kaziet s tonerom od iných výrobcov než Samsung vo vašej tlačiarni, a to vrátane univerzálnych, neoriginálnych, znovu naplnených, či repasovaných kaziet s tonerom.

Záruka tlačiarne Samsung nezahŕňa poškodenie zariadenia spôsobené používaním kaziet znovu naplnených, opätovne spracovaných alebo kaziet od výrobcov iných ako Samsung.

### Odhadovaná životnosť kazety

Predpokladaná životnosť kazety (tlačová kapacita tonerovej kazety) závisí od množstva tonera potrebného na vykonávanie tlačových úloh. Skutočný počet vytlačených strán sa môže líšiť v závislosti od hustoty tlače na stranách, prevádzkového prostredia, miery pokrytia strán tlačou, frekvencie tlače, typu používaných médií a/alebo ich veľkosti. Ak napríklad tlačíte veľa grafiky, spotreba tonera bude vyššia a možno bude potrebné meniť kazetu častejšie.