## Inštalácia ovládača cez sieť

- Niektoré funkcie a voliteľný tovar nemusia byť k dispozícii v závislosti od modelu alebo krajiny (pozrite Funkcie jednotlivých modelov).

- Zariadenie, ktoré nepodporuje sieťové rozhranie, nebude schopné používať túto funkciu (pozrite Pohľad zozadu).

### Windows

1. Skontrolujte, či je zariadenie pripojené do siete a či je zapnuté. IP adresa zariadenia by tiež mala byť nastavená (pozrite Nastavenie IP adresy).

   Ak sa počas procesu inštalácie zobrazí hlásenie „Sprievodca novým nájdeným hardvérom“, zatvorte ho kliknutím na tlačidlo Zrušiť.

2. Vložte dodaný disk CD so softvérom do mechaniky CD-ROM.

3. Vyberte Install Now.

   Možnosť Custom Installation umožňuje výber pripojenia zariadenia a jednotlivých komponentov, ktoré sa budú inštalovať. Postupujte podľa pokynov v okne.

4. Prečítajte si zmluvu License Agreement a vyberte položku I accept the terms of the License Agreement. Potom kliknite na tlačidlo Next.

   Program spustí vyhľadávanie zariadenia.

   Ak sa zariadenie nenájde v sieti alebo lokálne, zobrazí sa chybové hlásenie. Vyberte požadovanú voľbu a kliknite na tlačidlo Next.

5. Na obrazovke sa zobrazia vyhľadané zariadenia. Vyberte zariadenie, ktoré chcete použiť, a potom kliknite na položku OK.

   Ak ovládač našiel iba jedno zariadenie, zobrazí sa okno potvrdenia.

6. Postupujte podľa pokynov v okne inštalácie.

#### Režim tichej inštalácie

Režim tichej inštalácie predstavuje metódu inštalácie, ktorá nevyžaduje žiadny zásah používateľa. Po spustení inštalácie sa ovládač zariadenia a softvér automaticky nainštalujú do počítača. Tichú inštaláciu spustíte zadaním parametra /s alebo /S v okne príkazového riadka.

##### Parametre príkazového riadka

Nasledujúca tabuľka uvádza príkazy, ktoré sa dajú použiť v príkazovom okne.

Nasledujúce parametre príkazového riadka sú platné, ak sa príkaz použije s parametrom /s alebo /S. Parametre /h, /H a /? však predstavujú výnimku, pretože ich možno použiť samostatne.

Parameter príkazového riadku | Definícia | Opis
--- | --- | ---
/s alebo /S | Spustí tichú inštaláciu. | Nainštaluje ovládače zariadenia bez zobrazenia akýchkoľvek prvkov používateľského rozhrania alebo bez zásahu používateľa.

/p„<názov portu>“ alebo /P„<názov portu>“

Určuje port tlačiarne.

Sieťový port sa vytvorí pomocou štandardného monitora portu protokolu TCP/IP. V prípade lokálneho portu musí daný port existovať v systéme pred jeho zadaním pomocou príkazu.

Názov portu tlačiarne možno zadať ako adresu IP, názov hostiteľa, názov lokálneho portu USB alebo názov portu IEEE1284.

Príklad:

- /p„xxx.xxx.xxx.xxx“, kde „xxx.xxx.xxx.xxx“ je adresa IP sieťovej tlačiarne. /p„USB001“, /P„LPT1:“, /p„názov_hostiteľa“

- Pri tichej inštalácii ovládača v kórejčine zadajte príkaz Setup.exe /s /L"0x0012” or Setup.exe /s.

/a„<cieľová_cesta>“ alebo /A„<cieľová_cesta>“

Určuje cieľovú cestu inštalácie.

Cieľovou cestou by mala byť úplná platná cesta.

Keďže ovládače zariadenia by sa mali inštalovať do umiestnenia špecifického pre daný operačný systém, tento parameter sa vzťahuje iba na aplikačný softvér.

/i„<názov_súboru_skriptu>“ alebo /I„<názov_súboru_skriptu>“

Určuje prispôsobený súbor skriptu inštalácie pre vlastnú operáciu.

Názov súboru skriptu by mal byť úplným platným názvom súboru.

Prispôsobený súbor skriptu možno priradiť k prispôsobenej tichej inštalácii. Tento súbor so skriptom je možné vytvoriť alebo upravovať prostredníctvom nástroja na prispôsobenie dodaného inštalačného programu alebo pomocou textového editora.

Tento prispôsobený súbor skriptu má prednosť pred predvoleným nastavením inštalátora v inštalačnom balíku, no nie pred parametrami príkazového riadka.

/n„<názov_tlačiarne>“ alebo /N„<názov_tlačiarne>“ | Určuje názov tlačiarne. Inštancia tlačiarne sa vytvorí so zadaným názvom tlačiarne. | Pomocou tohto parametra možno podľa potreby pridávať inštancie tlačiarne.
/nd alebo /ND | Parametre, ktoré určujú, že nainštalovaný ovládač sa nemá nastaviť ako predvolený ovládač zariadenia. | Označuje, že nainštalovaný ovládač zariadenia nebude predvoleným ovládačom zariadenia vo vašom systéme, ak je nainštalovaný ešte jeden alebo viac ovládačov tlačiarne. Ak v systéme nie je nainštalovaný žiadny ovládač zariadenia, tento parameter sa nepoužije, pretože operačný systém Windows nastaví nainštalovaný ovládač tlačiarne ako predvolený ovládač zariadenia.
/x alebo /X | Ak je už nainštalovaná inštancia tlačiarne, na jej vytvorenie použije existujúce súbory ovládača zariadenia. | Tento parameter poskytuje spôsob inštalácie inštancie tlačiarne, pri ktorom sa používajú nainštalované súbory ovládača tlačiarne bez inštalácie ďalšieho ovládača.
/up„<názov_tlačiarne>“ alebo /UP„<názov_tlačiarne>“ | Odstráni len zadanú inštanciu tlačiarne, a nie súbory ovládača. | Tento parameter poskytuje spôsob, ktorý umožňuje odstrániť zo systému len zadanú inštanciu tlačiarne bez toho, aby daná zmena ovplyvnila ovládače iných tlačiarní. Neodstráni zo systému súbory ovládača tlačiarne.
/d alebo /D | Odinštaluje zo systému všetky ovládače zariadení a aplikácie. | Tento parameter odstráni zo systému všetky nainštalované ovládače zariadenia a aplikačný softvér.
/v„<názov_zdieľaného_prostriedku>“ alebo /V„<názov_zdieľaného_prostriedku>“ | Nastaví zdieľanie nainštalovaného zariadenia a pridá ďalšie dostupné ovládače platformy pre funkciu Point and Print. | Do systému nainštaluje všetky podporované ovládače zariadenia pre platformu operačného systému Windows a nastaví jeho zdieľanie so zadaným parametrom <názov_zdieľaného_prostriedku> pre funkciu Point and Print.
/o alebo /O | Po inštalácii sa otvorí priečinok Tlačiarne a faxy. | Po tichej inštalácii tento príkaz otvorí priečinok Tlačiarne a faxy.
/f„<názov_súboru_denníka>“ alebo /F„<názov_súboru_denníka>“ | Určuje názov súboru denníka. Ak tento parameter nie je zadaný, v dočasnom priečinku systému sa vytvorí predvolený súbor denníka. | V zadanom priečinku vytvorí súbor denníka.
/h, /H alebo /? | Zobrazí informácie o použití parametrov.

### Macintosh

1. Skontrolujte, či je zariadenie pripojené do siete a či je zapnuté.

2. Vložte dodaný disk CD so softvérom do mechaniky CD-ROM.

3. Dvakrát kliknite na ikonu jednotky CD-ROM, ktorá sa nachádza na pracovnej ploche počítača Macintosh.

4. Dvakrát kliknite na priečinok MAC_Installer > a ikonu Installer OS X.

5. Kliknite na možnosť Continue.

6. Prečítajte si licenčnú zmluvu a kliknite na tlačidlo Continue.

7. Kliknutím na tlačidlo Agree vyjadrite svoj súhlas s licenčnou zmluvou.

8. Keď sa zobrazí upozornenie, že budú ukončené všetky aplikácie spustené na vašom počítači, kliknite na položku Continue.

9. Kliknite na tlačidlo Continue v okne User Options Pane.

   Ak ste ešte nenastavili IP adresu, kliknite na možnosť Set IP address a postupujte podľa informácií v časti Konfigurácia IPv4 pomocou aplikácie SetIP (Macintosh). Ak chcete nastaviť bezdrôtové nastavenie, prečítajte si časť Nastavenie pomocou systému Macintosh.

10. Kliknite na tlačidlo Install. Nainštalujú sa všetky komponenty potrebné na prevádzku zariadenia.

    Ak kliknete na tlačidlo Customize, môžete vybrať jednotlivé komponenty, ktoré sa majú inštalovať.

11. Zadajte heslo a kliknite na tlačidlo OK.

12. Pri inštalácii softvéru bude potrebné reštartovat' váš počítač. Kliknite na možnosť Continue Installation.

13. Po ukončení inštalácie kliknite na Quit alebo Restart.

14. Otvorte priečinok Applications > Utilities > Print Setup Utility.

    - Ak používate systém Mac OS X 10.5 – 10.7, otvorte zložku Applications > System Preferences a kliknite na Print & Fax.

15. Kliknite na položku Add na zozname Printer List.

    - Ak používate systém Mac OS X 10.5 – 10.7, kliknite na ikonu „+“. Otvorí sa okno.

16. Ak používate systém Mac OS X 10.4, kliknite na položku IP Printer.

    - Ak používate systém Mac OS X 10.5 – 10.6, kliknite na IP.

17. Vyberte položku HP Jetdirect - Socket v časti Protocol.

    Pri tlači dokumentu obsahujúcom veľký počet strán môžete výkon tlače zvýšiť výberom položky Socket pre možnosť Printer Type.

18. Zadajte adresu IP zariadenia do poľa Address.

19. Zadajte názov frontu do poľa Queue. Ak neviete určiť názov frontu pre server zariadenia, skúste najskôr použiť predvolený front.

20. Ak používate systém Mac OS X 10.4 a funkcia Auto Select nepracuje správne, vyberte položku Samsung v časti Print Using a názov zariadenia v časti Model.

    - Ak používate systém Mac OS X 10.5 – 10.7 a funkcia automatického výberu nepracuje správne, vyberte možnosť Select Printer Software a názov zariadenia v časti Print Using.

21. Kliknite na tlačidlo Add.

    Zariadenie sa objaví v Printer List a nastaví sa ako predvolená tlačiareň.

Inštalácia ovládača faxu:

1. Otvorte priečinok Aplikácie > Samsung > Fax Queue Creator.

2. Vaše zariadenie sa zobrazí v zozname Printer List.

3. Vyberte zariadenie, ktoré chcete použiť a kliknite na tlačidlo Create.

### Linux

Aby ste mohli softvér tlačiarne pre operačný systém Linux nainštalovať, z webovej lokality spoločnosti Samsung ho musíte najprv prevziať. Prejdite na stránku (http://www.samsung.com > find your product (nájdite svoje zariadenie) > Support (podpora) alebo Downloads (na stiahnutie)).

Inštalácia softvéru:

- Pozrite si časť Inštalácia programu Smart Panel.

- Pozrite si časť Inštalácia aplikácie Nástroj Nastavenie tlačiarne.

#### Inštalácia ovládača v systéme Linux a pridanie sieťovej tlačiarne

1. Skontrolujte, či je zariadenie pripojené do siete a či je zapnuté. IP adresa zariadenia by tiež mala byť nastavená.

2. Prevezmite si balík Unified Linux Driver z webovej lokality spoločnosti Samsung.

3. Rozbaľte súbor UnifiedLinuxDriver.tar.gz a otvorte nový adresár.

4. Dvakrát kliknite na priečinok Linux > a ikonu install.sh.

5. Otvorí sa okno inštalačného programu Samsung. Kliknite na možnosť Continue.

6. Otvorí sa okno sprievodcu pridaním tlačiarne. Kliknite na tlačidlo Next.

7. Vyberte sieťovú tlačiareň a kliknite na tlačidlo Search.

8. V poli zoznamu sa zobrazí IP adresa zariadenia a názov modelu tlačiarne.

9. Vyberte zariadenie a kliknite na tlačidlo Next.

10. Zadajte popis tlačiarne a kliknite na Next.

11. Po pridaní zariadenia kliknite na Finish.

12. Keď je inštalácia dokončená, kliknite na Finish.

#### Pridanie sieťovej tlačiarne

1. Dvakrát kliknite na položku Unified Driver Configurator.

2. Kliknite na položku Add Printer..

3. Otvorí sa okno Add printer wizard. Kliknite na tlačidlo Next.

4. Vyberte položku Network printer a kliknite na tlačidlo Search.

5. V poli zoznamu sa zobrazí IP adresa a názov modelu tlačiarne.

6. Vyberte zariadenie a kliknite na tlačidlo Next.

7. Zadajte popis tlačiarne a kliknite na Next.

8. Po pridaní zariadenia kliknite na Finish.

### UNIX

- Pred inštaláciou ovládača tlačiarne pre operačný systém UNIX skontrolujte, či zariadenie podporuje tento operačný systém (pozrite Operačný systém).

- Príkazy sú označené symbolmi “”. Pri ich zadávaní symboly “” vynechajte.

- Niektoré funkcie a voliteľný tovar nemusia byť k dispozícii v závislosti od modelu alebo krajiny (pozrite Operačný systém).

Ak chcete použiť ovládať tlačiarne UNIX, najprv musíte nainštalovať balík s ovládačmi a potom nainštalovať tlačiareň. Ovládač tlačiarne pre operačný systém UNIX môžete prevziať z webovej lokality spoločnosti Samsung (http://www.samsung.com > nájdite svoje zariadenie > Podpora alebo Download Centrum).

#### Inštalácia balíka ovládačov tlačiarní pre operačný systém UNIX

Postup inštalácie je rovnaký pre všetky spomenuté varianty operačného systému UNIX.

1. Z webových stránok spoločnosti Samsung si do svojho počítača prevezmite a rozbaľte balík s ovládačom tlačiarne pre operačný systém UNIX.

2. Získajte právomoci nadradeného používateľa (root).

   “su -”

3. Skopírujte príslušný archív s ovládačom do cieľového počítača so systémom UNIX.

   Pozrite si príručku pre správcu operačného systému UNIX, kde sú podrobnosti.

4. Rozbaľte archív s balíkom ovládačov pre UNIX.

   V počítači IBM AIX sa napríklad používajú nasledovné príkazy.

   “gzip -d < zadajte názov balíka | tar xf -”

5. Prejdite do rozbaleného priečinka.

6. Spustite skript „install“.

   “./install”

   Skript install je inštalačný skript, ktorý slúži na inštaláciu alebo odinštalovanie balíka s ovládačmi pre operačný systém UNIX.

   Použite príkaz „chmod 755 install“ na udelenie povolenia pre inštalačný skript.

7. Spustite príkaz „. /install –c“ a overte výsledky inštalácie.

8. Z príkazového riadku spustite „installprinter“. Presuniete sa tým do okna Add Printer Wizard. Nastavte tlačiareň v tomto okne podľa nasledovného postupu.

   V niektorých operačných systémoch UNIX, napríklad v systéme Solaris 10, sa môže stať, že práve pridané tlačiarne nebudú aktivované a/alebo nemusia prijímať úlohy. V takomto prípade spustite nasledovné dva príkazy z koreňového terminálu:

   “accept <printer_name>”

   “enable <printer_name>”

#### Odinštalovanie balíka s ovládačom tlačiarne

Nástroj by ste nemali použiť na odstránenie tlačiarne nainštalovanej v systéme.

1. Z terminálu spustite príkaz „uninstallprinter“.

   Otvorí sprievodcu Uninstall Printer Wizard.

   Nainštalované tlačiarne sú vymenované v rozbaľovacom zozname.

2. Vyberte tlačiareň, ktorá sa má odstrániť.

3. Kliknite na Delete, aby ste odstránili tlačiareň zo systému.

4. Spustite príkaz „. /install –d” a odinštalujte celý balík.

5. Na overenie výsledkov odinštalovania spustite príkaz „. /install –c“.

Ak chcete balík ovládačov opätovne nainštalovať, použite príkaz „. /install“.

#### Nastavenie tlačiarne

Ak chcete pridať tlačiareň do vášho systému UNIX, z príkazového riadku spustite príkaz „installprinter“. Presuniete sa tým do okna Add Printer Wizard. Nastavte tlačiareň v tomto okne podľa nasledovného postupu:

1. Napíšte názov tlačiarne.

2. Vyberte príslušný model tlačiarne zo zoznamu modelov.

3. Do poľa Type zadajte popis súvisiaci s typom tlačiarne. Ide o voliteľnú položku.

4. V poli Description špecifikujte akýkoľvek opis tlačiarne. Ide o voliteľnú položku.

5. V poli Location špecifikujte umiestnenie tlačiarne.

6. Napíšte adresu IP alebo názov DNS tlačiarne v textovom okienku Device v prípade tlačiarní pripojených do siete. Na počítači IBM AIX s jetdirect Queue type je možný len názov DNS, číselná adresa IP nie je povolená.

7. Queue type zobrazuje pripojenie ako lpd alebo jetdirect v príslušnom okienku so zoznamom. V operačnom systéme Sun Solaris je navyše k dispozícii typ usb.

8. Vyberte Copies na nastavenie počtu kópií.

9. Vyberte možnosť Collate, ak chcete dostávať už roztriedené kópie.

10. Vyberte možnosť Reverse Order, ak chcete dostávať kópie v opačnom poradí.

11. Vyberte možnosť Make Default, ak chcete nastaviť danú tlačiareň ako predvolenú.

12. Kliknite na OK, aby ste pridali tlačiareň.