## Slovník pojmov

Nasledovný slovník pojmov vám pomôže oboznámiť sa s výrobkom pochopením terminológie bežne používanej v tlači a tiež spomínanej v tejto príručke.

802.11

  802.11 je súbor pravidiel pre komunikáciu pre bezdrôtovú lokálnu sieť (WLAN), ktoré vyvinul výbor pre predpisy IEEE LAN/MAN (IEEE 802).

802.11b/g/n

  Normy 802.11b/g/n môžu zdieľať ten istý hardvér a používať pásmo 2,4 GHz. Norma 802.11b podporuje šírku pásma až 11 Mbps; norma 802.11n podporuje šírku pásma až 150 Mbps. Zariadenia 802.11b/g/n môžu občas trpieť rušením od mikrovlnných rúr, bezdrôtových telefónov a zariadení Bluetooth.

Prístupový bod

  Prístupový bod (AP) alebo bezdrôtový prístupový bod (WAP) je zariadenie, ktoré pripája bezdrôtové komunikačné zariadenia do bezdrôtových lokálnych sietí (WLAN) a pôsobí ako centrálny vysielač a prijímač rádiových signálov WLAN.

ADF

  Automatický podávač dokumentov (ADF) je mechanizmus, ktorý automaticky podá pôvodný list papiera, aby zariadenie mohlo naskenovať určité množstvo papiera naraz.

AppleTalk

  AppleTalk je propietárny súbor protokolov vyvinutý spoločnosťou Apple, Inc. pre počítačové siete. Bol súčasťou pôvodného počítača Macintosh (1984) a teraz ho spoločnosť Apple odmieta v prospech sietí TCP/IP.

Bitová hĺbka

  Pojem z oblasti počítačovej grafiky popisujúci počet bitov použitých na zobrazenie farby jedného pixla v bitovo mapovanom obrázku. Väčšia hĺbka farby poskytuje širší rozsah odlišných farieb. So zvyšovaním počtu bitov sa počet možných farieb stáva neprakticky veľkým pre farebnú mapu. 1-bitová farba sa bežne nazýva monochromatická alebo čiernobiela.

BMP

  Bitovo mapovaný grafický formát interne používaný grafickým podsystémom Microsoft Windows (GDI) a bežne používaný ako jednoduchý formát grafického súboru na tejto platforme.

BOOTP

  Protokol Bootstrap. Sieťový protokol používaný sieťovým klientom na automatické získanie jeho adresy IP. Zvyčajne sa to dosiahne samozavádzacím procesom počítačov alebo na nich spustených operačných systémov. Servery BOOTP priraďujú každému klientovi adresu IP zo skupiny adries. BOOTP umožňuje počítačom „bez diskov“ získať adresu IP pred načítaním akéhokoľvek pokročilého operačného systému.

CCD

  Obvod s väzbou nábojom (CCD) je hardvér, ktorý umožňuje skenovanie. Zaisťovací mechanizmus CCD sa tiež používa na uchytenie modulu CCD, aby pri pohybe zariadenia nedošlo k žiadnemu poškodeniu.

Triedenie kópií

  Triedenie kópií je proces tlače úloh s mnohými výtlačkami v súpravách. Keď je zvolené triedenie kópií, zariadenie vytlačí celú súpravu pred tlačou dodatočných kópií.

Ovládací panel

  Ovládací panel je plochý, zvyčajne vertikálny priestor, kde sú zobrazené ovládacie alebo monitorovacie nástroje. Zvyčajne sa nachádzajú na prednej strane zariadenia.

Pokrytie

  Je to tlačiarenský pojem používaný na meranie spotreby tonera pri tlači. Napríklad pokrytie 5 % znamená, že papier formátu A4 má na sebe približne 5 % obrázkov alebo textu. Takže ak papier alebo originál obsahuje komplikované obrázky alebo veľa textu, pokrytie bude vyššie a zároveň spotreba tonera bude zodpovedať tomuto pokrytiu.

CSV

  Čiarkou oddelené hodnoty (CSV). Typ formátu súborov; CSV sa používa na výmenu údajov medzi rôznorodými aplikáciami. Formát súborov, tak, ako sa používa v aplikácii Microsoft Excel, sa stal pseudo štandardom v celom odvetví, dokonca aj medzi platformami inými ako Microsoft.

DADF

  DADF (Duplex Automatic Document Feeder), alebo duplexný automatický podávač, je mechanizmus, ktorý automaticky podáva a preklápa predlohu dokumentu tak, aby zariadenie mohlo naskenovať obe strany tejto predlohy.

Predvolené nastavenie

  Hodnota alebo nastavenie, ktoré je účinné, keď vyberiete tlačiareň zo škatule, keď ju vynulujete alebo prvýkrát zapnete.

DHCP

  DHCP (Dynamic Host Configuration Protocol) je sieťový protokol medzi klientom a serverom. Server DHCP poskytuje konfiguračné parametre podľa požiadaviek klienta DHCP, vo všeobecnosti, informácie potrebné na to, aby klient mohol byť súčasťou siete IP. DHCP tiež poskytuje mechanizmus pre alokáciu adries IP pre klientov.

DIMM

  Duálny pamäťový modul „v rade“ (DIMM), malý integrovaný obvod, ktorý obsahuje pamäť. DIMM uchováva všetky údaje v prístroji, napr. údaje o tlači, prijaté faxové údaje.

DLNA

  DLNA (Digital Living Network Alliance) je štandard, ktorý umožňuje zariadeniam v domácej sieti zdieľať informácie s ostatnými po celej sieti.

DNS

  Server doménových názvov (DNS) je systém, ktorý uchováva informácie spojené s doménovými názvami v distribuovanej databáze na sieťach, napr. na Internete.

Bodová maticová tlačiareň

  Bodová maticová tlačiareň je počítačová tlačiareň s tlačovou hlavou, ktorá sa pohybuje na stránke z jednej strany na druhú a tlačí nárazom, pritláčajúc textilnú stuhu namočenú v atramente na papier, ako písací stroj.

DPI

  Body na palec (DPI) je meranie rozlíšenia, ktoré sa používa pri skenovaní a tlači. Vo všeobecnosti, vyššie DPI zaručuje vyššie rozlíšenie, viditeľnejšie detaily v obraze a väčšiu veľkosť súboru.

DRPD

  DRPD (Distinctive Ring Pattern Detection), alebo detekcia odlišného typu zvonenia. Ide o službu telekomunikačnej spoločnosti, ktorá používateľovi umožňuje používať jednu telefónnu linku pre komunikáciu na viacerých telefónnych číslach.

Obojstranná tlač

  Mechanizmus, ktorý automaticky prevráti list papiera, aby zariadenie mohlo tlačiť (alebo skenovať) na oboch stranách papiera. Tlačiareň vybavená duplexnou jednotkou vie tlačiť na obe strany papiera počas jedného tlačového cyklu.

Zaťaženie

  Zaťaženie je počet stránok, ktoré za mesiac neovplyvní výkonnosť tlačiarne. Zvyčajne majú tlačiarne obmedzenia týkajúce sa životnosti, napr. počet stránok za rok. Životnosť znamená priemernú kapacitu výtlačkov, zvyčajne v záručnej lehote. Napríklad, ak je zaťaženie 48 000 strán za mesiac pri predpokladaných 20 pracovných dňoch, limit tlačiarne je 2 400 strán na deň.

ECM

  Režim opráv chýb (ECM) je voliteľný prenosový režim zabudovaný do faxov alebo faxmodemov triedy 1. Automaticky deteguje a opravuje chyby v procese faxového prenosu, ktoré sú niekedy spôsobené šumom na telefónnej linke.

Emulácia

  Emulácia je technika, pri ktorej jedno zariadenie získava rovnaké výsledky ako zariadenie iné.

  Emulátor duplikuje funkcie jedného systému pomocou iného systému tak, aby sa tento druhý systém správal rovnakým spôsobom ako systém prvý. Emulácia sa sústreďuje na presnú reprodukciu externého správania, je opakom simulácie, ktorá sa týka simulácie abstraktného modelu systému, pričom sa často berie do úvahy jeho interný stav.

Ethernet

  Ethernet je počítačová sieťová technológia využívajúca rámce pre lokálne siete (LAN). Definuje kabeláž a signály pre fyzickú vrstvu a formáty rámcov a protokoly pre riadenie prístupu k médiám (MAC)/linkovú vrstvu modelu OSI. Ethernet je väčšinou štandardizovaný ako norma IEEE 802.3. Stal sa najrozšírenejšou technológiou LAN používanou od 90. rokov až do súčasnosti.

EtherTalk

  Súbor protokolov vyvinutých spoločnosťou Apple Computer pre počítačové siete. Bol súčasťou pôvodného počítača Macintosh (1984) a teraz ho spoločnosť Apple odmieta v prospech sietí TCP/IP.

FDI

  Rozhranie pre cudzie zariadenia (FDI) je karta nainštalovaná v prístroji, ktorá umožňuje pripojenie zariadenia tretej strany, napr. zariadenia na mince alebo čítačky kariet. Tieto zariadenia umožňujú službu platenia za výtlačok na vašom zariadení.

FTP

  Protokol na prenos súborov (FTP) je bežne používaný protokol na výmenu súborov v akýchkoľvek sieťach, ktoré podporujú protokol TCP/IP (napríklad Internet alebo intranet).

Fixačná jednotka

  Časť laserovej tlačiarne, ktorá taví toner na tlačové médiá. Pozostáva z ohrievacieho valca a prítlačného valca. Keď sa toner prenesie na papier, fixačná jednotka aplikuje teplo a tlak, aby toner zostal na papieri nastálo. Preto je papier teplý, keď vyjde z laserovej tlačiarne.

Brána

  Spojenie medzi počítačovými sieťami alebo medzi počítačovou sieťou a telefónnou linkou. Je veľmi populárna, pretože je to počítač alebo sieť, ktorá umožňuje prístup k inému počítaču alebo sieti.

Stupnica sivej

  Odtiene sivej farby, ktoré predstavujú svetlé a tmavé časti obrazu, keď sa farebné obrazy skonvertujú na čiernobiele; farby sú reprezentované rôznymi odtieňmi sivej.

Polotóny

  Typ obrazu, ktorý simuluje stupnicu sivej zmenou počtu bodov. Veľmi zafarbené oblasti pozostávajú z veľkého počtu bodov a svetlejšie oblasti obsahujú menší počet bodov.

Veľkokapacitné pamäťové zariadenie (HDD)

  Veľkokapacitné pamäťové zariadenie (HDD), obvykle nazývané pevný disk, je energeticky nezávislé úložné zariadenie, ktoré ukladá digitálne kódované dáta na rýchle sa otáčajúce platne s magnetickým povrchom.

IEEE

  Inštitút elektrotechnických a elektronických inžinierov (IEEE) je medzinárodná nezisková profesionálna organizácia na rozvoj technológií súvisiacich s elektrinou.

IEEE 1284

  Normu paralelného portu 1284 vyvinul Inštitút elektrotechnických a elektronických inžinierov (IEEE). Pojem „1284-B“ označuje špecifický typ konektora na konci paralelného kábla, ktorý sa pripája k periférnemu zariadeniu (napríklad k tlačiarni).

Intranet

  Súkromná sieť, ktorá používa internetové protokoly, sieťové pripojenia, prípadne verejný telekomunikačný systém na bezpečné zdieľanie časti informácií alebo prevádzky organizácie so svojimi zamestnancami. Niekedy tento pojem označuje iba najviditeľnejšiu službu, internú webovú lokalitu.

Adresa IP

  Adresa internetového protokolu (IP) je jedinečné číslo, ktoré zariadenia používajú na vzájomnú identifikáciu a komunikáciu na sieti pomocou normy Internet Protocol.

IPM

  Obrázky za minútu (IPM) je spôsob merania rýchlosti tlačiarne. Rýchlosť IPM označuje počet jednostranných listov, ktoré dokáže tlačiareň dokončiť za jednu minútu.

IPP

  Internetový tlačový protokol (IPP) definuje štandardný protokol pre tlač, pričom tiež spravuje tlač, veľkosť médií, rozlíšenie atď. IPP sa dá používať lokálne alebo prostredníctvom Internetu pre stovky tlačiarní a podporuje tiež riadenie prístupu, autentifikáciu a kódovanie, vďaka čomu je oveľa schopnejším a bezpečnejším riešením pre tlač ako staršie riešenia.

IPX/SPX

  IPX/SPX je skratkou pre internetovú výmenu paketov/usporiadanú výmenu paketov. Je to sieťový protokol používaný operačnými systémami Novell NetWare. IPX aj SPX poskytujú služby pripojenia podobne ako TCP/IP, pričom protokol IPX je podobný IP a SPX je podobný TCP. IPX/SPX bol pôvodne určený pre lokálne siete (LAN) a je to na tento účel veľmi účinný protokol (zvyčajne jeho výkonnosť presahuje výkonnosť TCP/IP na LAN).

ISO

  Medzinárodná organizácia pre štandardizáciu (ISO) je medzinárodná normatívna organizácia pozostávajúca zo zástupcov národných normatívnych agentúr. Vydáva celosvetové priemyselné a obchodné normy.

ITU-T

  Medzinárodná telekomunikačná únia je medzinárodná organizácia slúžiaca na štandardizáciu a reguláciu medzinárodného rádiového vysielania a telekomunikácií. Medzi jej hlavné úlohy patrí štandardizácia, alokácia rádiového spektra a organizácia medzispojení medzi rôznymi krajinami umožňujúcimi medzinárodné telefonické hovory. Písmeno T v skratke ITU-T potom znamená telekomunikácie.

Tabuľka ITU-T č. 1

  Štandardizovaná skúšobná tabuľka vydaná ITU-T pre faxový prenos dokumentov.

JBIG

  JBIG (Joint Bi-level Image Experts Group) je norma na kompresiu obrazu bez straty presnosti alebo kvality, ktorá bola vytvorená na kompresiu binárnych obrazov, najmä pre faxy, ale dá sa tiež použiť na iných obrazoch.

JPEG

  JPEG (Joint Photographic Experts Group) je najpoužívanejšia štandardná metóda stratovej kompresie fotografických obrázkov. Je to formát používaný na uchovávanie a prenos fotografií na Internete.

LDAP

  LDAP (Lightweight Directory Access Protocol) je sieťový protokol pre dotazovanie sa a modifikáciu služieb adresárov spustených na TCP/IP.

LED

  Svetlo emitujúca dióda (LED) je polovodičové zariadenie, ktoré zobrazuje stav stroja.

Adresa MAC

  Adresa prenosového protokolu prístupu na médium je adresa s jedinečným identifikátorom spojením so sieťovým adaptérom. Adresa MAC je jedinečný 48-bitový identifikátor, zvyčajne sa zapisuje ako 12 hexadecimálnych znakov zoskupených v pároch (napr. 00-00-0c-34-11-4e). Táto adresa je zvyčajne pevne zakódovaná v sieťovej karte (NIC) výrobcom a používa sa ako pomôcka pre smerovače pokúšajúce sa lokalizovať zariadenia vo veľkých sieťach.

MFP

  Multifunkčné periférne zariadenie (MFP) je kancelársky prístroj, ktorý v sebe spája viacero prístrojov, napr. tlačiareň, kopírku, fax, skener atď.

MH

  Modifikovaná Huffmanova metóda (MH) je metóda kompresie na zníženie množstva údajov, ktoré sa musia preniesť medzi dvomi faxovými prístrojmi, aby sa preniesol obraz odporúčaný ITU-T T.4. MH je sekvenčná kódovacia schéma používajúca zoznam kódov, ktorá je optimalizovaná, aby účinne skomprimovala biele miesta. Keďže väčšina faxov pozostáva najmä z bielych častí, skracuje sa tým čas prenosu pre väčšinu faxov.

MMR

  MMR (Modified Modified READ) je metóda kompresie odporúčaná ITU-T T.6.

Modem

  Zariadenie, ktoré moduluje nosný signál pre zakódovanie digitálnych informácií a tiež demoduluje takýto nosný signál, aby sa prenesené informácie odkódovali.

MR

  MR (Modified Read) je metóda kompresie odporúčaná ITU-T T.4. MR kóduje prvý naskenovaný riadok pomocou MH. Druhý riadok sa porovná s prvým, určia sa rozdiely a potom sa rozdiely zakódujú a odošlú.

NetWare

  Sieťový operačný systém vyvinutý spoločnosťou Novell, Inc. Najskôr využíval kooperatívny multitasking na spúšťanie rôznych služieb na PC a sieťové protokoly boli založené na prototypovom zásobníku Xerox XNS. Dnes NetWare podporuje TCP/IP, ako aj IPX/SPX.

OPC

  Organický fotovodič (OPC) je mechanizmus, ktorý vytvára virtuálny obraz pre tlač pomocou laserového lúča emitovaného z laserovej tlačiarne a má zvyčajne zelenú alebo sivú farbu a valcovitý tvar.

  Povrch valca v zobrazovacej jednotke sa používaním v tlačiarni (pri styku s kefou kaziet, čistiacim mechanizmom a papierom) pomaly opotrebováva – je potrebné ju riadne meniť.

Originály

  Prvý príklad niečoho, napríklad dokumentu, fotografie alebo textu, atď., ktorý sa kopíruje, reprodukuje alebo prekladá, aby sa z neho vytvorili ďalšie, ale ktorý nie je skopírovaný alebo odvodený od niečoho iného.

OSI

  Prepojenie otvorených systémov (OSI) je model vyvinutý Medzinárodnou organizáciou pre štandardizáciu (ISO) pre účely komunikácie. OSI ponúka štandardný, modulárny prístup k návrhu sietí, ktorý rozdeľuje požadovaný súbor komplexných funkcií na ľahšie spracovateľné, samostatné funkčné vrstvy. Týmito vrstvami sú (zhora dole): aplikačná, prezentačná, relačná, transportná, sieťová, linková a fyzická.

PABX

  PABX (Private Automatic Branch Exchange) je automatická telefónna pobočková ústredňa v súkromnej firme.

PCL

  Jazyk riadenia tlačiarní (PCL) je jazyk popisu stránky (PDL) vyvinutý spoločnosťou HP ako tlačový protokol a stal sa priemyselnou normou. Pôvodne bol vyvinutý pre jedny z prvých atramentových tlačiarní, avšak postupne bol vytvorený pre rôzne úrovne tepelných, bodových a stránkových tlačiarní.

PDF

  Formát prenosného dokumentu (PDF) je autorizovaný formát súboru vyvinutý spoločnosťou Adobe Systems na reprezentáciu dvojrozmerných dokumentov vo formáte nezávislom od zariadenia a rozlíšenia.

PostScript

  PostScript (PS) je jazyk popisu stránky a programovací jazyk používaný najmä v oblasti elektroniky a stolových typografických systémov. Ten je spustený v interpretačnom programe na vytvorenie obrazu.

Ovládač tlačiarne

  Program používaný na vysielanie príkazov a prenos údajov z počítača do tlačiarne.

Tlačové médiá

  Médiá ako papier, obálky, štítky a transparentné fólie, ktoré sa dajú použiť s tlačiarňou, skenerom, faxom alebo kopírkou.

PPM

  Stránky za minútu (PPM) je spôsob merania na určenie rýchlosti práce tlačiarne, označuje počet strán, ktoré tlačiareň dokáže vytlačiť za jednu minútu.

Súbor PRN

  Rozhranie pre ovládač zariadenia, umožňuje softvéru komunikovať s ovládačom zariadenia pomocou štandardných vstupno-výstupných systémových volaní, čo zjednodušuje veľa úloh.

Protokol

  Dohoda alebo norma, ktorá riadi alebo umožňuje spojenie, komunikáciu a prenos údajov medzi dvomi počítačovými zariadeniami.

PS

  Pozri PostScript.

PSTN

  Verejná telefónna sieť (PSTN) je sieť verejných svetových spínacích telefónnych sietí ktorá, v priemyselných prevádzkach, je zvyčajne smerovaná cez telefónnu ústredňu.

RADIUS

  Vzdialené overenie volajúceho používateľa (RADIUS) je protokol pre overenie a účtovanie vzdialeného používateľa. RADIUS umožňuje centralizovanej správe autentifikačných dát (ako sú používateľské mená a heslá) používať koncept AAA (overenie, autorizovanie a záznam) na správu prístupu na sieť.

Rozlíšenie

  Ostrosť obrazu meraná v bodoch na palec (DPI). Čím vyššie je dpi, tým lepšie je rozlíšenie.

SMB

  Blok správ servera (SMB) je sieťový protokol používaný najmä na zdieľanie súborov, tlačiarní, sériových portov a na rôznu komunikáciu medzi uzlami v sieti. Poskytuje tiež autorizovaný medziprocesný komunikačný mechanizmus.

SMTP

  Prenosový protokol jednoduchej pošty (SMTP) je norma pre e-mailovú komunikáciu v sieti Internet. SMTP je pomerne jednoduchý textový protokol, pri ktorom sa určí jeden alebo viacero príjemcov správy a potom sa odošle text správy. Je to protokol typu klient-server, kde klient odosiela e-mailovú správu na server.

SSID

  Identifikátor balíka služieb (SSID) je názov bezdrôtovej lokálnej siete (WLAN). Všetky bezdrôtové zariadenia vo WLAN používajú rovnaké SSID za účelom vzájomnej komunikácie. SSID rozlišujú veľké a malé písmená a majú maximálnu dĺžku 32 znakov.

Maska podsiete

  Maska podsiete sa používa v spojení so sieťovou adresou na rozlíšenie, ktorá časť adresy je sieťová adresa a ktorá časť je hostiteľská adresa.

TCP/IP

  Protokol riadenia prenosu (TCP) a internetový protokol (IP); súbor komunikačných protokolov, ktoré implementujú protokolový zásobník, na ktorom je spustený Internet a väčšina komerčných sietí.

TCR

  Správa o potvrdení prenosu (TCR) uvádza podrobnosti o každom prenose, napríklad stav prenosu, výsledok prenosu a počet odoslaných správ. Dá sa nastaviť, aby sa táto správa tlačila po každom prenose alebo iba po neúspešných prenosoch.

TIFF

  Formát súboru označenej snímky (TIFF) je bitmapový obrazový formát s premenlivým rozlíšením. TIFF popisuje obrazové údaje, ktoré zvyčajne pochádzajú zo skenerov. Obrázky TIFF využívajú tzv. tagy, čo sú kľúčové slová, ktoré definujú charakteristiky obrázka obsiahnuté v súbore. Tento pružný a od platformy nezávislý formát sa dá používať pre obrázky, ktoré boli vytvorené rôznymi aplikáciami na spracovanie obrazu.

Kazeta s tonerom

  Druh nádobky používaný v zariadení (napríklad tlačiarni) obsahujúca toner. Toner je prášok používaný v laserových tlačiarňach a kopírkach, ktorý vytvára text a obrázky na tlačenom papieri. Toner je možné taviť kombináciou tepla a tlaku fixačnej jednotky, čím sa prichytí k vláknam v papieri.

TWAIN

  Priemyselná norma pre skenery a softvér. Pri používaní skenera s podporou TWAIN a programu s podporou TWAIN je možné spustiť skenovanie z tohto programu. Je to rozhranie API pre zachytenie obrázka pre operačné systémy Microsoft Windows a Apple Macintosh.

Cesta UNC

  Jednotná dohoda pre pomenovávanie (UNC) je štandardný spôsob pre prístup k častiam siete vo Window NT a iných produktoch spoločnosti Microsoft. Formát cesty UNC je nasledovný: \\<názov servera>\<názov zdieľanej položky>\<názov adresára>

URL

  Jednotný lokalizátor zdrojov (URL) je globálna adresa dokumentov a zdrojov na Internete. Prvá časť adresy znamená, aký protokol sa používa, druhá časť špecifikuje adresu IP alebo doménu, kde sa zdroj nachádza.

USB

  Univerzálna sériová zbernica (USB) je norma, ktorú vyvinula spoločnosť USB Implementers Forum, Inc., na spájanie počítačov a periférnych zariadení. Na rozdiel od paralelného portu je USB určené na súčasné pripojenie jedného portu USB počítača k viacerým periférnym zariadeniam.

Vodoznak

  Vodoznak je viditeľný obrázok alebo vzor v papieri, ktorý sa zdá byť svetlejší pri pohľade proti svetlu. Vodoznaky sa po prvýkrát objavili v meste Bologna v Taliansku v r. 1282; používali ich výrobcovia papiera na označenie svojich výrobkov a používali sa tiež na poštových známkach, bankovkách a iných vládnych dokumentoch na zabránenie falšovania.

WEP

  Wired Equivalent Privacy (WEP) (ochrana osobných údajov ekvivalentná drôtovej) je bezpečnostný protokol, špecifikovaný v IEEE 802.11 na poskytnutie rovnakej úrovne zabezpečenia ako v drôtovej LAN. WEP poskytuje zabezpečenie kódovaním údajov cez rádiový prenos, takže údaje sú chránené pri prenose z jedného koncového bodu k ďalšiemu.

WIA

  Obrazová architektúra Windows (WIA) je obrazová architektúra, ktorá bola pôvodne predstavená v systémoch Windows Me a Windows XP. Z týchto operačných systémov sa dá spustiť skenovanie pomocou skenera spolupracujúceho s WIA.

WPA

  Chránený prístup k Wi-Fi (WPA) je trieda systémov na zabezpečenie bezdrôtových (Wi-Fi) počítačových sietí, ktoré boli vytvorené za účelom zlepšenia vlastností zabezpečenia WEP.

WPA-PSK

  WPA predbežne zdieľaný kľúč (WPA Pre-Shared Key) je špeciálny režim WPA pre malé firmy a domácich používateľov. Zdieľaný kľúč alebo heslo je konfigurované v bezdrôtovom prístupovom bode (WAP) a všetkých bezdrôtových laptopoch a stolových zariadeniach. WPA-PSK vygeneruje jedinečný kľúč pre každú reláciu medzi bezdrôtovým klientom a asociovaným WAP pre lepšie zabezpečenie.

WPS

  WPS (Wi-Fi Protected Setup) je štandard pre zriadenie bezdrôtovej domácej siete. Ak váš bezdrôtový prístupový bod podporuje WPS, môžete jednoducho nakonfigurovať bezdrôtové sieťové pripojenie bez použitia počítača.

XPS

  XPS (XML Paper Specification) je špecifikácia jazyka PDL (Page Description Language) a nový formát dokumentov, ktoré boli vyvinuté spoločnosťou Microsoft s cieľom priniesť výhody v oblasti prenosných a elektronických dokumentov. Táto špecifikácia je založená na formáte XML a využíva nové tlačové postupy a formát vektorových dokumentov nezávislý od zariadení.