## Kľúčové výhody

### Šetrná k životnému prostrediu

- Toto zariadenie podporuje funkciu Eco, ktorá vám pomôže ušetriť toner a papier (pozrite Eko tlač).

- Tlačou viacerých stránok dokumentu na jeden list papiera je možné ušetriť papier (pozrite Používanie pokročilých funkcií tlače).

- Tlačou na obe strany papiera je možné dosiahnuť jeho úspory (obojstranná tlač) (manuálna) (pozrite Používanie pokročilých funkcií tlače).

- Toto zariadenie automaticky šetrí elektrickú energiu tým, že podstatne znižuje jej spotrebu v čase, keď sa nepoužíva.

### Tlač vysokou rýchlosťou vo vysokom rozlíšení

- Môžete tlačiť s rozlíšením až 1,200 x 1,200 dpi efektívneho výstupu.

- Rýchla tlač na požiadanie.

  - Jednostranná tlač: 20 str./min. (A4) alebo 21 str./min. (Letter)

### Pohodlie

- Aplikácia Easy Capture Manager umožňuje jednoduché úpravy a tlač obrázkov zachytených stlačením klávesu Print Screen na klávesnici (pozrite Easy Capture Manager).

- Aplikácie Samsung Easy Printer Manager a Printing Status (alebo Smart Panel) sú programy, ktoré monitorujú a informujú o stave tlačiarne a umožnia vám prispôsobiť nastavenia tlačiarne podľa vašich požiadaviek (pozrite Používanie aplikácie Samsung Printer Status alebo Používanie aplikácie Smart Panel).

- Nástroj AnyWeb Print umožňuje zachytiť aktuálnu obrazovku, zobraziť a vytlačiť obrazovku programu Windows Internet Explorer jednoduchším spôsobom ako v prípade bežných programov (pozrite Samsung AnyWeb Print).

- Nástroj Smart Update vám umožňuje zistiť dostupnosť najnovšieho softvéru a nainštalovať najnovšiu verziu počas inštalácie ovládača tlačiarne. Táto funkcia je k dispozícii iba v systéme Windows.

- Ak máte prístup k Internetu, na webovej lokalite spoločnosti môžete získať pomoc, podporné aplikácie, ovládače zariadení, príručky a informácie na objednávanie. Prejdite na stránku www.samsung.com do časti find your product (nájdite svoje zariadenie) > Support or Downloads (podpora alebo na stiahnutie).

### Široký rozsah funkcií a podpora aplikácií

- Podporuje rozličné veľkosti papiera (pozrite Technické špecifikácie tlačových médií ).

- Tlač vodoznakov: Dokumenty je možné označiť zadanými slovami, napríklad „Dôverné“ (pozrite Používanie pokročilých funkcií tlače).

- Tlač plagátov: Text a obrázky na každej strane dokumentu je možné zväčšiť a vytlačiť na viac listov papiera, ktoré po zlepení vytvoria plagát (pozrite Používanie pokročilých funkcií tlače).

- Tlačiť môžete v rozličných operačných systémoch (pozrite Požiadavky na systém).

- Zariadenie je vybavené rozhraním USB a/alebo sieťovým rozhraním.

### Podpora rozličných metód nastavení bezdrôtových sietí

- Používanie tlačidla WPS (Wi-Fi Protected Setup™)

  - Pomocou tlačidla WPS na zariadení a prístupového bodu (bezdrôtového routera) sa môžete jednoducho pripojiť k bezdrôtovej sieti.

- Používanie USB kábla alebo sieťového kábla

  - Pomocou USB kábla alebo sieťového kábla sa môžete pripojiť a nastaviť rôzne parametre bezdrôtovej siete.

- Používanie funkcie Wi-Fi Direct

  - Pomocou funkcie Wi-Fi alebo Wi-Fi Direct môžete tlačiť pohodlne z vášho mobilného zariadenia.

Pozrite Predstavenie spôsobov nastavenia bezdrôtového pripojenia.