## konfigurácia protokolu IPv6

Protokol IPv6 je správne podporovaný len v systéme Windows Vista alebo vyššej verzii.

- Niektoré funkcie a voliteľný tovar nemusia byť k dispozícii v závislosti od modelu alebo krajiny (pozrite Funkcie jednotlivých modelov alebo Prehľad ponúk).

- Ak protokol IPv6 nepracuje správne, nastavte všetky sieťové nastavenia na predvolené výrobné nastavenia a akciu zopakujte stlačením Clear Setting.

Ak chcete v sieťovom prostredí protokolu IPv6 používať adresu protokolu IPv6, postupujte podľa nasledovných krokov.

### Použitie ovládacieho panela

1. Pripojte zariadenie do siete pomocou sieťového kábla.

2. Zapnite zariadenie.

3. Vytlačte Správu o konfigurácii siete, ktorá skontroluje adresy IPv6 (pozrite Tlač správy o konfigurácii siete).

4. Vyberte položku Štart > Ovládací panel > Tlačiarne a faxy.

5. Kliknite na položku Pridať tlačiareň v ľavej časti okna Tlačiarne a faxy.

6. Kliknite na položku Pridať lokálnu tlačiareň v okne Pridať tlačiareň.

7. Zobrazí sa okno Sprievodca pridaním tlačiarne. Postupujte podľa pokynov v okne inštalácie.

Ak zariadenie nefunguje v sieťovom prostredí, aktivujte protokol IPv6. Prečítajte si nasledujúcu časť.

#### Aktivácia protokolu IPv6

1. Na ovládacom panel stlačte tlačidlo (Menu).

2. Stlačte Network > TCP/IP (IPv6) > IPv6 Activate.

3. Vyberte možnosť On a stlačte OK.

4. Vypnite a znovu zapnite zariadenie.

5. Preinštalujte ovládač tlačiarne.

#### Nastavenie adries protokolu IPv6

Zariadenie podporuje nasledujúce adresy IPv6, ktoré slúžia na sieťovú tlač a jej správu.

- Link-local Address: Samostatne konfigurovaná lokálna adresa IPv6 (adresa začína FE80).

- Stateless Address: Adresa protokolu IPv6 automaticky nakonfigurovaná sieťovým smerovačom.

- Stateful Address: Adresa protokolu IPv6 nakonfigurovaná serverom DHCPv6.

- Manual Address: Adresa protokolu IPv6 manuálne nakonfigurovaná používateľom.

##### Konfigurácia adresy DHCPv6 (stavová)

Ak vaša sieť obsahuje server DHCPv6, môžete na predvolenú konfiguráciu dynamického hostiteľa nastaviť jednu z nasledujúcich možností.

1. Na ovládacom panel stlačte tlačidlo (Menu).

2. Stlačte Network > TCP/IP (IPv6) > DHCPv6 Config.

3. Stlačte tlačidlo OK a vyberte si želanú hodnotu.

   - DHCPv6 Addr.: Protokol DHCPv6 sa použije vždy bez ohľadu na požiadavku zo smerovača.

   - DHCPv6 Off: Protokol DHCPv6 sa nepoužije nikdy bez ohľadu na požiadavku zo smerovača.

   - Router: Protokol DHCPv6 sa použije len pri požiadavke zo smerovača.

### Použitie služby SyncThru™ Web Service

V prípade modelov, ktoré nemajú displej na ovládacom paneli je potrebné na prístup k službe SyncThru™ Web Service použiť najprv IPv4 adresu a potom podľa nižšie uvedeného postupu použiť IPv6 adresu.

1. V systéme Windows spustite webový prehliadač, ako je napríklad program Internet Explorer. Do poľa na zadanie adresy zadajte adresu IP zariadenia (http://xxx.xxx.xxx.xxx) a stlačte kláves Enter alebo kliknite na tlačidlo Ísť.

2. Ak sa k službe SyncThru™ Web Service prihlasujete prvýkrát, je potrebné sa prihlásiť ako správca. Zadajte nižšie uvedené predvolené ID a heslo.

   - ID: admin

   - Password: sec00000

3. Po otvorení okna SyncThru™ Web Service presuňte ukazovateľ myši na položku Settings na hornom paneli ponúk a potom kliknite na položku Network Settings.

4. Kliknite na položku TCP/IPv6 v ľavej časti webovej lokality.

5. Označením políčka IPv6 Protocol aktivujte protokol IPv6.

6. Označte políčko Manual Address. Aktivuje sa textové pole Address/Prefix.

7. Zadajte zvyšnú časť adresy (napríklad 3FFE:10:88:194::AAAA. „A“ je hexadecimálny znak od 0 do 9, od A po F).

8. Zvoľte konfiguráciu DHCPv6 servera.

9. Kliknite na tlačidlo Apply.

#### Používanie služby SyncThru™ Web Service

1. Spustite internetový prehľadávač, ako je napríklad program Internet Explorer, ktorý podporuje používanie adries protokolu IPv6 ako adries URL.

2. Vyberte jednu z adries protokolu IPv6 (Link-local Address, Stateless Address, Stateful Address, Manual Address) zo správy o konfigurácii siete (pozrite Tlač správy o konfigurácii siete).

3. Zadajte adresy protokolu IPv6 (napríklad: http://[FE80::215:99FF:FE66:7701]).

   Adresa musí byť uvedená v hranatej zátvorke „[ ]“.