## Informácie o bezpečnosti

Tieto varovania a upozornenia môžu vás alebo vaše okolie ochrániť pred poranením a môžu taktiež zabrániť poškodeniu zariadenia. Pred použitím zariadenia sa uistite, že ste si pozorne prečítali všetky inštrukciám a rozumiete im. Po prečítaní tejto časti odložte pokyny na bezpečnom mieste pre prípadné použitie v budúcnosti.

### Dôležité bezpečnostné symboly

#### Vysvetlenie všetkých ikon a značiek, ktoré sú použité v tejto kapitole

| Varovanie | Riziká alebo nebezpečné postupy, ktoré môžu spôsobiť zranenie alebo smrť.
| Pozor | Riziká alebo nebezpečné postupy, ktoré môžu spôsobiť menej závažné zranenie alebo poškodenie majetku.
| Neskúšajte.

### Prevádzkové prostredie

#### Varovanie

| Nepoužívajte, ak je prívodný kábel poškodený alebo ak elektrická zásuvka nie je uzemnená. Mohlo by dôjsť k úrazu elektrickým prúdom alebo k požiaru.
| Na hornú časť zariadenia neklaďte žiadne predmety (vodu, menšie kovové alebo ťažké predmety, sviečky, zapálené cigarety atď.). Mohlo by dôjsť k úrazu elektrickým prúdom alebo k požiaru.

- Ak sa zariadenie prehreje, začne dymiť, vydávať zvláštne zvuky alebo čudný zápach, okamžite vypnite hlavný vypínač a zariadenie odpojte zo siete.

- Používateľ by mal mať v prípade mimoriadnej udalosti, pri ktorej je nutné vytiahnuť zástrčku, prístup k elektrickej zásuvke.

Mohlo by dôjsť k úrazu elektrickým prúdom alebo k požiaru.

| Prívodný kábel neohýbajte ani naň neklaďte ťažké predmety. Stúpanie po napájacom kábli alebo jeho narušenie ťažkým predmetom by mohlo mať za následok úraz elektrickým prúdom alebo požiar.
| Nevyťahujte zástrčku ťahom za kábel. Zástrčkou nemanipulujte mokrými rukami. Mohlo by dôjsť k úrazu elektrickým prúdom alebo k požiaru.

#### Pozor

| Počas búrok alebo ak zariadenie dlhšie nepoužívate; vytiahnite napájací kábel z elektrickej zásuvky. Mohlo by dôjsť k úrazu elektrickým prúdom alebo k požiaru.
| Buďte opatrní, oblasť výstupu papiera je horúca. Môže dôjsť k popáleniu.
| Ak zariadenie spadlo, alebo sa jeho schránka zdá poškodená, odpojte ho od všetkých rozhraní a privolajte kvalifikovaného opravára. Inak by mohlo dôjsť k zasiahnutiu elektrickým prúdom alebo k požiaru.
| Ak stroj nepracuje správne po aplikácii týchto pokynov, odpojte stroj zo všetkých spojovacích rozhraní a požiadajte kvalifikovaný servisný personál o pomoc. Inak by mohlo dôjsť k zasiahnutiu elektrickým prúdom alebo k požiaru.
| Ak sa zástrčka nedá zasunúť do elektrickej zásuvky, násilne sa o to nepokúšajte. Privolajte elektrikára, aby vymenil zástrčku, inak by mohlo dôjsť k úrazu elektrickým prúdom.
| Nedovoľte domácim zvieratám obhrýzať napájací kábel, telefónny kábel alebo káble na pripojenie k počítaču. Vášmu domácemu zvieratku to môže spôsobiť poranenie elektrickým prúdom, ohňom a/alebo úraz.

### Spôsob prevádzkovania

#### Pozor

| Nevyberajte zo zariadenia papier nasilu počas tlače. Mohlo by dôjsť k poškodeniu zariadenia.
| Dbajte s opatrnosťou na to, aby ste nevložili ruku do škáry medzi stroj a priehradku s papierom. Inak by ste sa mohli zraniť.
| Pri výmene papiera alebo odstraňovaní zaseknutého papiera postupujte opatrne. Nový papier má ostré hrany, mohli by ste sa bolestivo porezať.
| Keď tlačíte veľké množstvá, spodná časť oblasti výstupu papiera sa môže veľmi zohriať. Nedovoľte deťom dotýkať sa zariadenia. Môže dôjsť k popáleniu.
| Pri vyberaní zakliesneného papiera nepoužívajte pinzety ani iné ostré kovové predmety. Mohlo by dôjsť k poškodeniu zariadenia.
| Nedovoľte, aby sa nahromadilo veľa papiera vo výstupnej priehradke. Mohlo by dôjsť k poškodeniu zariadenia.
| Nablokujte ani nestrkajte predmety do ventilačného otvoru. Zariadenie alebo jeho časti by sa mohli zahriať alebo by mohlo dôjsť k poškodeniu či požiaru.
| Používanie iných ovládacích prvkov, úprav alebo postupov než sú tie, ktoré sú uvedené v tomto dokumente, môže viesť k vystaveniu nebezpečného žiarenia.
| Prúdovým vypínacím zariadením stroja je prívodný kábel. Ak chcete vypnúť prívod energie, vytiahnite kábel zo zásuvky.

### Inštalácia/Presun

#### Varovanie

| Neumiestňujte stroj do oblasti, kde je prach, vlhkosť a úniky vody. Mohlo by dôjsť k úrazu elektrickým prúdom alebo k požiaru.

#### Pozor

Ak zariadenie chcete premiestniť, najskôr ho vypnite a odpojte všetky káble. Nižšie uvedené informácie sú len odporúčania na základe hmotnosti zariadenia. Ak váš zdravotný stav nedovoľuje dvíhanie, nedvíhajte zariadenie. Požiadajte o pomoc, a pri dvíhaní zariadenia vždy použite vhodný počet ľudí.

Potom zariadenie zdvihnite:

- Ak zariadenie váži menej než 20 kg, môže ho dvíhať 1 osoba.

- Ak zariadenie váži 20 – 40 kg, mali by ho dvíhať 2 osoby.

- Ak zariadenie váži viac než 40 kg, mali by ho dvíhať 4 a viac osôb.

Zariadenie by mohlo spadnúť a spôsobiť poranenie, alebo by sa mohlo poškodiť.

| Zariadenie neklaďte na nestabilné povrchy. Zariadenie by mohlo spadnúť a spôsobiť poranenie, alebo by sa mohlo poškodiť.
| Používajte len AWG č.26[a] alebo väčší, linkový telefónny kábel, ak je to nutné. Inak by mohlo dôjsť k poškodeniu zariadenia.
| Uistite sa, že zástrčku zapájate do uzemnenej zásuvky. Inak by mohlo dôjsť k zasiahnutiu elektrickým prúdom alebo k požiaru.
| Pre bezpečnú prevádzku používajte len kábel dodaný spolu so zariadením. Ak so zariadením pracujúcim pod napätím 110V používate kábel dlhší ako 2 metre, potom by jeho hodnota AWG mala byť 16 alebo viac. Inak by mohlo dôjsť k poškodeniu zariadenia a úrazu elektrickým prúdom či k požiaru.
| Zariadenie neprikrývajte a neumiestňujte do tesných priestorov. Ak bude zariadenie slabo odvetrávané, môže dôjsť k požiaru.
| Nepreťažujte elektrické zásuvky a predlžovacie káble. Mohlo by to znížiť výkonnosť zariadenia alebo by mohlo dôjsť k úrazu elektrickým prúdom či k požiaru.
| Stroj by mal byť pripojený na zdroj elektrického prúdu, ktorý je uvedený na štítku. Ak si nie ste istí napäťovým rozsahom vo vašej sieti, kontaktujte dodávateľa elektrickej energie.
[a] AWG: Americká káblová miera

### Údržba/Kontrola

#### Pozor

| Predtým než začnete zariadenie čistiť zvnútra, odpojte ho z elektrickej zásuvky. Zariadenie nečistite benzénom, riedidlom na farby či alkoholom; nestriekajte vodu priamo do zariadenia. Mohlo by dôjsť k úrazu elektrickým prúdom alebo k požiaru.
| Keď pracujete vnútri stroja a vymieňate súčasti alebo čistíte vnútrajšok, stroj nespúšťajte. Mohli by ste sa zraniť.
| Čistiace prostriedky uchovávajte mimo dosahu detí. Mohlo by dôjsť k ich úrazu.
| Sami stroj nerozoberajte, neopravujte alebo neprestavujte. Mohlo by dôjsť k poškodeniu zariadenia. Ak zariadenie potrebuje opravu, zavolajte kvalifikovaného opravára.
| Pri čistení a prevádzke stroja prísne dodržiavajte pokyny v príručke užívateľa poskytnutej so strojom. V opačnom prípade by mohlo dôjsť k poškodeniu zariadenia.
| Prívodný kábel a kontaktné plochy zástrčky udržiavajte v čistote, bez prachu alebo vody. Inak by mohlo dôjsť k zasiahnutiu elektrickým prúdom alebo k požiaru.

- Neodstraňujte žiadne priskrutkované kryty a ochranné prvky.

- Fixačnú jednotku by mali opravovať iba certifikovaní servisní technici. Pri oprave necertifikovaným technikom by mohlo dôjsť k požiaru alebo zásahu elektrickým prúdom.

- Zariadenie by mali opravovať iba certifikovaní servisní technici spoločnosti Samsung.

### Používanie spotrebného materiálu

#### Pozor

| Nerozoberajte tonerovú kazetu. Toner môže byť nebezpečný, ak dôjde k vdýchnutiu alebo požitiu.
| Spotrebný materiál, ako sú kazety s tonerom alebo fixačná jednotka, nepáľte. Mohlo by dôjsť k explózii alebo nekontrolovateľnému požiaru.
| Spotrebný materiál, ako napríklad kazety s tonerom, držte pri skladovaní mimo dosahu detí. Toner môže byť nebezpečný, ak dôjde k vdýchnutiu alebo požitiu.
| Používanie recyklovaného spotrebného materiálu, ako tonerov, a podobne môže spôsobiť poškodenie zariadenia. V prípade poškodenia v dôsledku použitia recyklovaných spotrebných materiálov sa budú účtovať servisné poplatky.
| Ak si tonerom znečistíte odev, neperte ho v horúcej vode. Horúca voda by zafixovala toner do vlákna. Použite studenú vodu.
| Pri výmene tonera alebo pri vyberaní zaseknutého papiera dávajte pozor, aby sa vám jeho prach nedostal na kožu či odev. Toner môže byť nebezpečný, ak dôjde k vdýchnutiu alebo požitiu.