## Problémy s kvalitou tlače

Nečistoty vo vnútri zariadenia alebo nesprávne vložený papier môžu znižovať kvalitu tlače. Nasledujúca tabuľka obsahuje informácie o riešení tohto problému.

Stav | Navrhované riešenia
--- | ---

Svetlý alebo vyblednutý výtlačok

- Ak sa na stránke zobrazuje zvislý biely pruh alebo vyblednutá plocha, zásoba tonera je vyčerpaná. Nainštalujte novú kazetu s tonerom (pozrite Výmena tonerovej kazety).

- Papier pravdepodobne nespĺňa požadované špecifikácie. Môže byť napríklad príliš vlhký alebo drsný.

- Ak je celá stránka svetlá, je nastavené príliš nízke rozlíšenie tlače alebo je zapnutý režim úspory tonera. Upravte rozlíšenie tlače a vypnite režim úspory tonera. Pozrite obrazovku s pomocníkom pre ovládač tlačiarne.

- Pri kombinácii vyblednutých a rozmazaných plôch je potrebné vyčistiť tonerovú kazetu. Vyčistite vnútro zariadenia (pozrite Čistenie zariadenia).

- Pravdepodobne je znečistený povrch laserovej snímacej jednotky LSU vo vnútri zariadenia. Vyčistite vnútro zariadenia (pozrite Čistenie zariadenia). Ak pomocou uvedeného postupu problém neodstránite, obráťte sa na odborný servis.

Vrchná polovica papiera sa tlačí svetlejšie ako zvyšok papiera

Toner sa možno dobre neprichytáva na tento typ papiera.

- Zmeňte možnosti tlačiarne a pokus zopakujte. Prejdite do okna Predvoľby tlače, kliknite na záložku Paper a nastavte typ papiera na Recycled (pozrite Otvorenie okna Tlačových predvolieb).

Škvrny od tonera

- Papier pravdepodobne nespĺňa požadované špecifikácie. Môže byť napríklad príliš vlhký alebo drsný.

- Pravdepodobne došlo k znečisteniu prenosového valca. Vyčistite vnútro zariadenia (pozrite Čistenie zariadenia).

- Pravdepodobne je nutné vyčistiť dráhu papiera. Kontaktujte servisného zástupcu (pozrite Čistenie zariadenia).

Vynechané miesta

Ak sa na rôznych miestach na strane vyskytujú vyblednuté, väčšinou kruhové plochy:

- Hárok papiera môže byť poškodený. Pokúste sa úlohu znovu vytlačiť.

- Vlhkosť papiera nie je rovnomerná alebo sú na povrchu papiera vlhké škvrny. Vyskúšajte inú značku papiera.

- Celý balík papiera je chybný. Výrobný proces môže spôsobiť, že niektoré oblasti odpudzujú toner. Vyskúšajte iný typ alebo inú značku papiera.

- Zmeňte možnosti tlačiarne a pokus zopakujte. V okne Predvoľby tlače kliknite na záložku Paper a nastavte typ papiera na Thick (pozrite Otvorenie okna Tlačových predvolieb).

Ak pomocou uvedeného postupu problém neodstránite, obráťte sa na odborný servis.

Biele škvrny

Ak sa na stránke vyskytnú biele škvrny:

- Papier je príliš hrubý a veľké množstvo nečistôt z papiera dopadá na vnútorné časti zariadenia, takže môže dôjsť k znečisteniu prenosového valca. Vyčistite vnútro zariadenia (pozrite Čistenie zariadenia).

- Pravdepodobne je nutné vyčistiť dráhu papiera. Vyčistite vnútro zariadenia (pozrite Čistenie zariadenia).

Ak pomocou uvedeného postupu problém neodstránite, obráťte sa na odborný servis.

Zvislé čiary

Ak sa na strane vyskytujú zvislé čierne čiary:

- Povrch (časť valca) kazety s tonerom vo vnútri zariadenia je pravdepodobne poškriabaný. Vyberte tonerovú kazetu a nainštalujte novú (pozrite Výmena tonerovej kazety).

Ak sa na strane vyskytujú zvislé biele čiary:

- Pravdepodobne je znečistený povrch laserovej snímacej jednotky LSU vo vnútri zariadenia. Vyčistite vnútro zariadenia (pozrite Čistenie zariadenia). Ak pomocou uvedeného postupu problém neodstránite, obráťte sa na odborný servis.

Čierne alebo farebné pozadie

Ak je tieňovanie na pozadí neprijateľné, postupujte nasledovne:

- Použite papier s menšou gramážou.

- Skontrolujte prevádzkové podmienky: vo veľmi suchom alebo veľmi vlhkom prostredí (s relatívnou vlhkosťou vyššou ako 80 %) môže byť tieňovanie na pozadí výraznejšie.

- Vyberte starú tonerovú kazetu a nainštalujte novú (pozrite Výmena tonerovej kazety).

- Dôrazne rozptýľte toner (pozrite Rozprestretie tonera).

Rozmazaný toner

- Vyčistite vnútorné časti zariadenia (pozrite Čistenie zariadenia).

- Skontrolujte typ a kvalitu papiera.

- Vyberte tonerovú kazetu a nainštalujte novú (pozrite Výmena tonerovej kazety).

Opakované chyby v zvislom smere

Ak sa škvrny na tlačenej strane opakujú v pravidelných intervaloch:

- Kazeta s tonerom je pravdepodobne poškodená. Ak máte stále ten istý problém, vyberte tonerovú kazetu a vložte novú (pozrite Výmena tonerovej kazety).

- Časti zariadenia sú pravdepodobne znečistené tonerom. V prípade, že sa chyby vyskytujú na zadnej strane, problém sa pravdepodobne odstráni sám po vytlačení niekoľkých strán.

- Vypekacia jednotka je pravdepodobne poškodená. Kontaktujte zástupcu servisu.

Nečistoty na pozadí

Nečistoty na pozadí sú spôsobené časticami tonera nepravidelne rozprášenými na vytlačenej strane.

- Papier je pravdepodobne príliš vlhký. Skúste tlačiť na papier z iného balíka. Neotvárajte balíky papiera, ak to nie je nutné, aby papier zbytočne neabsorboval príliš veľa vlhkosti.

- Ak sa nečistoty na pozadí vyskytnú na obálke, zmeňte rozvrhnutie tlače tak, aby ste zabránili tlači cez oblasti, ktoré majú na druhej strane prekrývajúce sa okraje. Tlač cez tieto lemy môže spôsobiť problémy.

  Alebo zvoľte možnosť Thick v okne Predvoľby tlače (pozrite Otvorenie okna Tlačových predvolieb).

- Ak roztrúsený toner pokrýva celú plochu vytlačenej strany, nastavte rozlíšenie v softvérovej aplikácii alebo v okne Predvoľby tlače (pozrite Otvorenie okna Tlačových predvolieb). Skontrolujte, či je zvolený správny typ papiera. Príklad: Ak ste zvolili hrubší papier, ale v skutočnosti používate normálny papier, môže nastať nadmerné používanie tonera, čo spôsobuje tento problém s kvalitou.

- Ak sa chystáte použiť novú tonerovú kazetu, najprv rozptýľte toner (pozrite Rozprestretie tonera).

Čiastočky tonera sa nachádzajú okolo hrubo tlačených znakov alebo obrázkov

Toner sa možno dobre neprichytáva na tento typ papiera.

- Zmeňte možnosti tlačiarne a pokus zopakujte. Prejdite do okna Predvoľby tlače, kliknite na záložku Paper a nastavte typ papiera na Recycled (pozrite Otvorenie okna Tlačových predvolieb).

- Skontrolujte, či je zvolený správny typ papiera. Príklad: Ak ste zvolili hrubší papier, ale v skutočnosti používate normálny papier, môže nastať nadmerné používanie tonera, čo spôsobuje tento problém s kvalitou.

Zdeformované znaky

- Ak tvar znakov nie je správny a písmená sú prehnuté, je papier pravdepodobne príliš klzký. Vyskúšajte iný papier.

Stránka sa vytlačí šikmo

- Skontrolujte, či je papier správne umiestnený v zásobníku.

- Skontrolujte typ a kvalitu papiera.

- Zabezpečte, aby vodidlá neboli príliš tesné alebo voľné pri tlaku na zväzok papiera.

Pokrútenie alebo zvlnenie

- Skontrolujte, či je papier správne umiestnený v zásobníku.

- Skontrolujte typ a kvalitu papiera. Pokrútenie papiera môže spôsobovať vysoká teplota a vlhkosť.

- Obráťte balík papiera v zásobníku papiera. Skúste tiež otočiť papier v zásobníku o 180°.

Pokrčený papier

- Skontrolujte, či je papier správne umiestnený v zásobníku.

- Skontrolujte typ a kvalitu papiera.

- Obráťte balík papiera v zásobníku papiera. Skúste tiež otočiť papier v zásobníku o 180°.

Znečistená zadná strana výtlačkov

- Skontrolujte, či nedošlo k vysypaniu tonera. Vyčistite vnútorné časti zariadenia (pozrite Čistenie zariadenia).

Plnofarebné alebo čierne stránky

- Pravdepodobne nie je správne nainštalovaná kazeta s tonerom. Vyberte kazetu a znovu ju vložte do zariadenia.

- Kazeta s tonerom je pravdepodobne chybná. Vyberte tonerovú kazetu a nainštalujte novú (pozrite Výmena tonerovej kazety).

- Zariadenie pravdepodobne vyžaduje opravu. Kontaktujte zástupcu servisu.

Nefixovaný toner

- Vyčistite vnútorné časti zariadenia (pozrite Čistenie zariadenia).

- Skontrolujte typ a kvalitu papiera.

- Vyberte tonerovú kazetu a založte novú (pozrite Výmena tonerovej kazety).

V prípade, že problém pretrváva, zariadenie pravdepodobne vyžaduje opravu. Kontaktujte zástupcu servisu.

Nevytlačené oblasti v znakoch

Nevytlačené oblasti v znakoch sú prázdne oblasti vo vnútri znakov, ktoré by mali byť úplne čierne:

- Tlačíte na nesprávny povrch papiera. Vyberte papier a otočte ho.

- Papier pravdepodobne nespĺňa požadované špecifikácie.

Vodorovné pruhy

Ak sa vyskytujú vodorovné čierne pruhy alebo šmuhy:

- Pravdepodobne nie je správne nainštalovaná kazeta s tonerom. Vyberte kazetu a znovu ju vložte do zariadenia.

- Kazeta s tonerom je pravdepodobne chybná. Vyberte tonerovú kazetu a nainštalujte novú (pozrite Výmena tonerovej kazety).

Ak ťažkosti pretrvávajú, zariadenie pravdepodobne vyžaduje opravu. Kontaktujte zástupcu servisu.

Pokrútenie

Ak je vytlačený papier pokrútený alebo nie je podávaný do tlačiarne, postupujte nasledovne:

- Obráťte balík papiera v zásobníku papiera. Skúste tiež otočiť papier v zásobníku o 180°.

- Zmeňte možnosti papiera tlačiarne a pokus zopakujte. V okne Predvoľby tlače kliknite na záložku Paper a nastavte typ papiera na Thin (pozrite Otvorenie okna Tlačových predvolieb).

- Na niektorých listoch sa opakovane vyskytuje neznámy obrázok

- Nefixovaný toner

- Dochádza k svetlej tlači alebo znečisteniu

Zariadenie pravdepodobne používate vo výške presahujúcej 1 000 m. Vysoká nadmorská výška môže ovplyvniť kvalitu tlače a spôsobovať napríklad výskyt nefixovaného tonera alebo svetlej tlače. Odporúčame Vám vykonať nastavenie nadmorskej výšky (pozrite Nastavenie nadmorskej výšky).