## Suportul şi tava

Acest capitol furnizează informaţii despre modul în care se încarcă suportul de imprimare pe maşina dvs.

- Utilizarea de suport de imprimare care nu întruneşte aceste specificaţii poate cauza probleme sau necesita reparaţii. Astfel de reparaţii nu sunt acoperite de garanţia Samsung sau de acordurile de service.

- Asiguraţi-vă că nu utilizaţi cu această maşină hârtie foto pentru imprimante cu jet de cerneală. Acest lucru ar putea deteriora aparatul.

- Utilizarea de suport de imprimare inflamabil poate provoca un incendiu.

- Utilizaţi suporturi de imprimare recomandate (consultaţi Specificaţii privind suporturile de imprimare ).

Utilizarea de suport de imprimare inflamabil sau lăsarea de materiale străine în imprimantă, poate duce la supraîncălzirea unităţii şi, în rare ocazii, poate provoca un incendiu.

### Prezentare generală a tăvii

Pentru a modifica dimensiunea, trebuie să ajustaţi ghidajele pentru hârtie.

1. Ghidaj pentru lăţimea hârtiei

2. Tavă

În funcţie de opţiuni sau modele, imaginile din acest ghidul utilizatorului pot diferi de echipamentul dvs. Verificaţi tipul echipamentului dvs. (consultaţi Vedere din faţă).

Dacă nu reglaţi ghidajul, acest lucru poate avea ca efect înregistrarea hârtiei, distorsionarea imaginii sau blocarea hârtiei.

### Încărcarea hârtiei în tavă

În funcţie de opţiuni sau modele, imaginile din acest ghidul utilizatorului pot diferi de echipamentul dvs. Verificaţi tipul echipamentului dvs. (consultaţi Vedere din faţă).

1. Deschideţi tava. Apoi, reglaţi dimensiunea tăvii la dimensiunea suportului de imprimare pe care-l încărcaţi (consultaţi Prezentare generală a tăvii).

2. Înainte de a încărca hârtiile, îndoiţi sau vânturaţi marginile teancului de hârtie pentru a separa paginile.

3. Puneţi hârtia cu faţa de imprimat orientată în sus.

   - Nu împingeţi prea mult ghidajele pentru lăţimea hârtiei pentru a nu deforma suportul de imprimare.

   - Nu utilizaţi o hârtie cu o margine conducătoare ondulată, există riscul de blocare sau hârtia poate fi încreţită.

   - Dacă nu reglaţi corect ghidajul pentru lăţimea hârtiei, este posibil să apară blocaje de hârtie.

4. Apăsaţi pe ghidajul pentru lăţimea hârtiei şi glisaţi-l spre marginea teancului de hârtie fără a provoca îndoirea acestuia.

5. Când imprimaţi un document, setaţi tipul şi dimensiunea hârtiei pentru tavă (consultaţi Setarea dimensiunii şi tipului de hârtie).

   Setările efectuate din driverul maşinii ignoră setările de la panoul de control.

   1. Pentru a imprima din aplicaţie, deschideţi o aplicaţie şi porniţi meniul de imprimare.

   2. Deschideţi Preferinţe imprimare (consultaţi Deschiderea preferinţelor de imprimare).

   3. Apăsaţi fila Paper din Preferinţe imprimare şi selectaţi un tip de hârtie corespunzător.

      De exemplu, dacă doriţi să utilizaţi o etichetă, setaţi tipul de hârtie la Label.

   4. Selectaţi Auto Select (sau Manual Feeder) în sursa hârtiei, apoi apăsaţi OK.

   5. Porniţi imprimarea din aplicaţie.

### Alimentare manuală în tavă

Tava acceptă dimensiuni şi tipuri speciale de materiale de imprimare, precum cărţi poştale, cartele de note şi plicuri (consultaţi Specificaţii privind suporturile de imprimare ).

Pentru alimentare manuală, faceţi clic mai jos:

Consultaţi Încărcarea hârtiei în tavă.

Sfaturi privind încărcarea manuală în tavă

- Dacă selectaţi Paper > Source > Manual Feeder din driverul imprimantei, trebuie să apăsaţi OK de fiecare dată când imprimaţi o pagină.

- În tavă, încărcaţi la un moment dat numai suporturi de imprimare de un singur tip, un singur format şi o singură greutate.

- Pentru a evita blocajele de hârtie, nu adăugaţi hârtie în timpul imprimării câtă vreme mai există încă hârtie în tavă.

- Suportul de imprimare trebuie să fie încărcat cu faţa orientată în sus, cu marginea superioară intrând prima în tavă şi plasat în centrul tăvii.

- Pentru a asigura calitatea imprimării şi pentru a preveni blocajele hârtiei, încărcaţi doar hârtia disponibilă (consultaţi Specificaţii privind suporturile de imprimare ).

- Neteziţi orice ondulaţie de pe cărţile poştale, plicuri şi etichete, înainte de a le încărca în tavă.

- Atunci când imprimaţi pe suporturi de imprimare speciale, trebuie să urmaţi indicaţiile de încărcare (consultaţi Imprimare pe suporturi de imprimare speciale).

### Imprimare pe suporturi de imprimare speciale

Tabelul de mai jos indică suportul special care poate fi utilizat în tavă.

Tipurile de suporturi sunt afişate, de asemenea, în Preferinţe imprimare. Pentru a obţine cea mai ridicată calitate de imprimare, selectaţi tipul adecvat de suport din fereastra Preferinţe imprimare > fila Paper > Paper Type (consultaţi Deschiderea preferinţelor de imprimare).

De exemplu, dacă doriţi să imprimaţi pe etichete, selectaţi Labels pentru Paper Type.

- La utilizarea de suporturi speciale, vă recomandăm să faceţi alimentarea cu câte o coală (consultaţi Specificaţii privind suporturile de imprimare ).

- În funcţie de opţiuni sau modele, imaginile din acest ghidul utilizatorului pot diferi de echipamentul dvs. Verificaţi tipul echipamentului dvs. (consultaţi Vedere din faţă).

Pentru a afla greutatea hârtiei pentru fiecare coală, consultaţi Specificaţii privind suporturile de imprimare .

Tipuri | Tavă [a]
--- | ---
Plain | ●
Thick | ●
Thin | ●
Bond | ●
Color | ●
CardStock | ●
Labels | ●
Envelope | ●
Preprinted | ●
Cotton | ●
Recycled | ●
Archive | ●
[a] Tipurile de hârtie disponibilă cu alimentare manuală în tavă:

(●: inclus, necompletat: nu este disponibil)

#### Plic

Imprimarea cu succes a plicurilor depinde de calitatea plicurilor.

Pentru a imprima un plic aşezaţi-l aşa cum este prezentat în figura următoare.

- Când selectaţi plicurile, luaţi în considerare următorii factori:

  - Greutatea: nu trebuie să depăşească 90 g/m2 în caz contrar pot să apară blocaje.

  - Construcţia: trebuie să fie netede, cu o încreţire mai mică de 6 mm şi nu trebuie să conţină aer.

  - Problemă: nu trebuie să fie încreţite, crestate sau deteriorate.

  - Temperatura: trebuie să fie rezistente la căldura şi presiunea maşinii în timpul operaţiei.

- Utilizaţi numai plicuri bine construite, cu contururi clare şi clape bine îndoite.

- Nu utilizaţi plicuri timbrate.

- Nu utilizaţi plicuri cu agrafe, închizători, ferestre, căptuşeli cretate, sigilii auto-adezive sau alte materiale sintetice.

- Nu utilizaţi plicuri deteriorate sau de calitate inferioară.

- Asiguraţi-vă că lipitura de la ambele capete ale plicului se prelungeşte până la colţul plicului.

  1. Acceptabil

  2. Inacceptabil

- Plicurile cu adeziv protejat cu bandă sau cu mai multe clape care se pliază peste sigiliu trebuie să utilizeze adezivi compatibili cu temperatura din cuptorul maşinii pentru 0,1 secunde la aproximativ 170° C (338 °F). Clapele şi benzile suplimentare pot cauza încreţire, îndoire sau blocaje şi pot chiar deteriora cuptorul.

- Pentru o calitate optimă a imprimării, poziţionaţi marginile nu mai aproape de 15 mm faţă de muchiile plicului.

- Evitaţi imprimarea pe zona unde se întâlnesc lipiturile plicului.

#### Etichete

Pentru a evita defectarea maşinii, utilizaţi numai etichete proiectate spre a fi utilizate la imprimante cu laser.

- Când selectaţi etichete, luaţi în considerare următorii factori:

  - Adezivi: Trebuie să fie stabili la temperatura cuptorului maşinii de aproximativ 170°C.

  - Aranjare: utilizaţi numai etichete care nu au suportul expus între ele. Etichetele se pot dezlipi de pe colile care prezintă spaţii între etichete, cauzând blocaje periculoase.

  - Răsucire. Trebuie să fie netede fără să depăşească 13 mm în ce priveşte ondularea, în oricare direcţie.

  - Problemă: nu utilizaţi etichete cu încreţituri, bule sau cu tendinţă de dezlipire.

- Asiguraţi-vă că între etichete nu există material adeziv expus. Zonele expuse pot cauza dezlipirea etichetelor în timpul imprimării, având ca urmare blocaje cu hârtie. De asemenea, adezivul expus poate cauza defectarea componentelor maşinii.

- Nu treceţi de mai multe ori prin maşină aceeaşi coală de etichete. Suportul de adeziv este proiectat numai pentru o singură trecere prin maşină.

- Nu utilizaţi etichete care sunt parţial dezlipite de coala suport sau prezintă încreţituri, bule sau sunt deteriorate în alt mod.

#### Carton/Hârtie cu dimensiuni personalizate

- În aplicaţia software, setaţi marginile la cel puţin 6,4 mm (0,25 ţoli) distanţă faţă de muchiile materialului.

#### Hârtie preimprimată

Atunci când încărcaţi hârtie preimprimată, partea imprimată trebuie poziţionată cu faţa în sus, cu o margine neîndoită în faţă. Dacă întâmpinaţi probleme la alimentarea cu hârtie, rotiţi hârtia în poziţie inversă. Reţineţi că nu este garantată calitatea imprimării.

- Trebuie să fie imprimate cu cerneală rezistentă la căldură care nu se va topi, nu se va vaporiza sau nu va produce emisii periculoase când va fi supusă la temperatura cuptorului maşinii timp de 0,1 secunde (aproximativ 170 °C).

- Cerneala pentru hârtia preimprimată trebuie să fie neinflamabilă şi nu trebuie să afecteze negativ rolele maşinii.

- Înainte de a încărca hârtie preimprimată, verificaţi dacă cerneala de pe hârtie este uscată. În timpul procesului de topire, cerneala umedă este posibil să nu mai rămână fixată pe hârtia preimprimată, reducând calitatea imprimării.

### Setarea dimensiunii şi tipului de hârtie

După ce încărcaţi hârtia în tava pentru hârtie, setaţi dimensiunea şi tipul de hârtie utilizând butoanele de pe panoul de control.

Dacă echipamentul dvs. are butoanele +/- pe panoul de control (consultaţi Prezentare generală a panoului de control):

Puteţi configura setările echipamentului utilizând opţiunea Device Settings în programul Samsung Easy Printer Manager sau secţiunea Machine în programul Printer Settings Utility.

- Pentru utilizatorii de Windows şi Macintosh, consultaţi Device Settings.

- Pentru utilizatorii de Linux, consultaţi Utilizarea programului Smart Panel.

Probabil va fi nevoie să apăsaţi pe OK pentru a ajunge la meniuri de la nivele inferioare, pentru anumite modele.

1. Selectaţi butonul (Menu) de pe panoul de control.

2. Apăsaţi System Setup > Paper Setup > Paper Size sau Paper Type.

3. Selectaţi tava şi opţiunea dorită.

4. Apăsaţi pe OK pentru a salva selecţia.

5. Apăsaţi (Stop/Clear) pentru a reveni la modul disponibil.

- Setările efectuate din driverul maşinii ignoră setările de pe panoul de control.

  1. Pentru imprimare din aplicaţie, deschideţi o aplicaţie şi deschideţi meniul de imprimare.

  2. Deschideţi Preferinţe imprimare (consultaţi Deschiderea preferinţelor de imprimare).

  3. Apăsaţi fila Paper şi selectaţi un tip de hârtie corespunzător.

- Dacă doriţi să utilizaţi hârtie de dimensiuni speciale, precum hârtie pentru facturi, selectaţi fila Paper > Size > Edit... şi setaţi Custom Paper Size Settings în Preferinţe imprimare (consultaţi Deschiderea preferinţelor de imprimare).

### Folosind suportul de ieşire

Suprafaţa tăvii de ieşire se poate încălzi dacă imprimaţi un număr mare de coli dintr-o dată. Asiguraţi-vă că nu atingeţi suprafaţa respectivă şi nu permiteţi apropierea copiilor de aceasta.

Paginile imprimate se adună pe suportul de ieşire şi acesta va contribui la alinierea lor. Imprimanta trimite materialele imprimate în mod implicit la tava de ieşire.

În funcţie de opţiuni sau modele, imaginile din acest ghidul utilizatorului pot diferi de echipamentul dvs. Verificaţi tipul echipamentului dvs. (consultaţi Vedere din faţă).

### Pregătirea originalelor

- Nu încărcaţi hârtie cu dimensiuni mai mici de 142 x 148 mm sau cu dimensiuni mai mari de 216 x 356 mm.

- Nu încercaţi să încărcaţi următoarele tipuri de hârtie, pentru a preveni blocarea hârtiei, calitatea slabă a imprimării şi deteriorarea maşinii.

  - Autocopiantă sau cu indigo pe spate.

  - Hârtie cretată.

  - Foiţă sau hârtie subţire.

  - Hârtie cu cute sau pliuri.

  - Hârtie ondulată sau cu valuri.

  - Hârtie ruptă.

- Scoateţi toate capsele şi agrafele înainte de încărcare.

- Asiguraţi-vă că adezivul, cerneala sau fluidul de corectare este uscat înainte de încărcare.

- Nu încărcaţi originale care includ hârtie de diferite dimensiuni şi greutăţi.

- Nu încărcaţi broşuri, foi volante, folii transparente sau documente cu alte caracteristici neobişnuite.

### Încărcarea originalelor

Puteţi utiliza geamul scanerului sau alimentatorul de documente pentru a încărca un original pentru copiere, scanare şi trimiterea unui fax.

În funcţie de opţiuni sau modele, imaginile din acest ghidul utilizatorului pot diferi de echipamentul dvs. Verificaţi tipul echipamentului dvs. (consultaţi Vedere din faţă).

#### Pe geamul scanerului

Utilizând geamul scanerului, puteţi copia sau scana originale. Puteţi obţine cea mai bună calitate de scanare, în special pentru imaginile color sau redate în tonuri de gri. Asiguraţi-vă că nu există originale în alimentatorul de documente. Dacă este detectat un original în alimentatorul de documente, aparatul îi conferă prioritate faţă de originalul aflat pe geamul scanerului.

1. Ridicaţi şi deschideţi capacul scanerului.

2. Plasaţi originalul cu faţa orientată în jos pe geamul scanerului. Aliniaţi-l cu ajutorul ghidului de înregistrare din colţul din stânga sus al geamului.

3. Închideţi capacul scanerului.

- Dacă lăsaţi deschis capacul scanerului în timpul copierii, ar putea fi afectate calitatea copierii şi consumul de toner.

- Murdăria de pe geamul scanerului ar putea cauza apariţia unor puncte negre pe documentele imprimate. Păstraţi întotdeauna curat geamul (consultaţi Curăţarea maşinii).

- Când copiaţi o pagină dintr-o carte sau o revistă, ridicaţi capacul scanerului până când balamalele sale sunt agăţate de dispozitivul de oprire, apoi închideţi capacul. În cazul în care cartea sau revista este mai groasă de 30 mm, începeţi să copiaţi cu capacul deschis.

- Aveţi grijă să nu spargeţi geamul scanerului. Vă puteţi răni.

- Nu puneţi mâinile pe geam în timp ce închideţi capacul scanerului. Capacul scanerului poate cădea peste mâini şi vă puteţi răni.

- Nu priviţi spre lumina din interiorul scanerului în timpul copierii sau scanării. Este dăunătoare pentru ochi.

#### În alimentatorul de documente

Utilizând alimentatorul de documente, puteţi încărca până la 40 coli de hârtie (80 g/m2) pentru o singură lucrare.

1. Deschideţi capacul ghidajului alimentatorului de documente.

2. Înainte de a încărca originalele, îndoiţi sau vânturaţi marginile teancului de hârtie pentru a separa paginile.

3. Încărcaţi originalul cu faţa în sus în alimentatorul de documente. Asiguraţi-vă că baza teancului de originale se potriveşte cu dimensiunea de hârtie marcată pe tava de alimentare cu documente.

4. Reglaţi ghidajul de lăţime pentru alimentatorul de documente la dimensiunea hârtiei.

Murdăria de pe geamul alimentatorului de documente ar putea cauza apariţia unor linii negre pe documentele imprimate. Păstraţi întotdeauna geamul curat (consultaţi Curăţarea maşinii).