## Mediji in pladenj

To poglavje vsebuje navodila o vstavljanju tiskalniških medijev v vašo napravo.

- Če boste uporabili medije, ki ne ustrezajo tem specifikacijam, lahko pride do težav ali pa bo potrebno popravilo. Ta popravila niso krita z garancijo ali s servisno pogodbo podjetja Samsung.

- Pazite, da na tej napravi ne boste uporabili foto papirja za inkjet tiskalnike. S tem lahko povzročite okvaro naprave.

- Uporaba vnetljivega tiskalnega medija lahko povzroči požar.

- Uporabljajte le določene medije za tiskanje (glejte Tehnični podatki medija za tiskanje ).

Uporaba vnetljivih medijev ali tuji materiali, ki so ostali v tiskalniku, lahko povzročijo pregrevanje enote in v redkih primerih požar.

### Pregled pladnja

Za spreminjanje velikosti morate prilagoditi vodila za papir.

1. Vodilo za širino papirja

2. Pladenj

Slike v teh navodilih za uporabo se lahko razlikujejo od vaše naprave, odvisno od opreme ali modela. Preverite vrsto svoje naprave (glejte Pogled s prednje strani).

Če vodil ne nastavite, lahko pride do napačne poravnave, poševnega izpisa ali zagozditve papirja.

### Nalaganje papirja v pladenj

Slike v teh navodilih za uporabo se lahko razlikujejo od vaše naprave, odvisno od opreme ali modela. Preverite vrsto svoje naprave (glejte Pogled s prednje strani).

1. Odprite pladenj. Nato prilagodite velikost pladnja na velikost uporabljenega medija (glejte Pregled pladnja).

2. Pred nalaganjem papirja na pladenj upognite in razpihajte robove.

3. Položite papir s stranjo, na katero želite tiskati, obrnjeno navzdol.

   - Vodil za širino papirja ne potisnite predaleč, saj lahko pomečkajo medij za tiskanje.

   - Ne uporabljajte papirja z zavihanim prednjim robom, saj se lahko zagozdi ali zmečka.

   - Neprilagojena vodila za širino papirja lahko povzročijo zagozditev papirja.

4. Stisnite vodilo za širino papirja in ga pomaknite do roba vstavljenega papirja ter pazite, da se papir ne upogne.

5. Ko tiskate dokument, nastavite vrsto in velikost papirja za pladenj (glejte Nastavljanje velikosti in vrste papirja).

   Nastavitve v gonilniku naprave prekličejo nastavitve na nadzorni plošči.

   1. Za tiskanje v aplikaciji odprite aplikacijo in zaženite meni za tiskanje.

   2. Odprite Nastavitve tiskanja (glejte Odpiranje osebnih nastavitev tiskanja).

   3. V zavihku Paper v Nastavitve tiskanja, izberite ustrezno vrsto papirja.

      Na primer, če želite uporabiti nalepko, nastavite vrsto papirja na Label.

   4. Izberite Auto Select (ali Manual Feeder) za vir papirja in nato pritisnite OK.

   5. Zaženite tiskanje v aplikaciji.

### Ročno podajanje v pladenj

V pladenj lahko vstavite različne materiale za tiskanje s posebnimi dimenzijami, kot so razglednice, kartončki in ovojnice (glejte Tehnični podatki medija za tiskanje ).

za ročno podajanje v pladenj kliknite:

Glejte Nalaganje papirja v pladenj.

Nasveti za uporabo ročnega podajanja v pladenj

- Če v gonilniku tiskalnika izberete Paper > Source > Manual Feeder, morate pritisniti gumb OK vsakič, ko želite natisniti stran.

- V pladenj naenkrat nalagajte papir zgolj ene vrste, velikosti in mase.

- Da bi preprečili zagozditve papirja, ne dodajajte papirja, če je v pladnju še papir.

- Papir za tiskanje morate naložiti z licem navzgor, tako da je zgornji rob papirja obrnjen proti pladnju in postavljen na sredino pladnja.

- Naložite samo ustrezen papir, da zagotovite kakovost tiskanja in preprečite zagozditve (glejte Tehnični podatki medija za tiskanje ).

- Pred naložitvijo v pladenj za ročno podajanje zravnajte kakršnekoli zavihke na razglednicah, ovojnicah in nalepkah.

- Pri tiskanju na posebne medije sledite navodilom za vstavljanje (glejte Tiskanje na posebne medije).

### Tiskanje na posebne medije

Spodnja tabela prikazuje posebne medije, ki jih lahko uporabljate v pladnju.

Vrste medijev so prikazane tudi v Nastavitve tiskanja. Za najboljšo kakovost tiskanja izberite iz okna Nastavitve tiskanja pravo vrsto medija > zavihek Paper > Paper Type (glejte Odpiranje osebnih nastavitev tiskanja).

Če bi na primer želeli tiskati na nalepke, izberite Labels kot Paper Type.

- Pri uporabi posebnih medijev priporočamo nalaganje vsakega lista posebej (glejte Tehnični podatki medija za tiskanje ).

- Slike v teh navodilih za uporabo se lahko razlikujejo od vaše naprave, odvisno od opreme ali modela. Preverite vrsto svoje naprave (glejte Pogled s prednje strani).

Za informacije o teži posameznega lista, glejte Tehnični podatki medija za tiskanje .

Tipi | Pladenj [a]
--- | ---
Plain | ●
Thick | ●
Thin | ●
Bond | ●
Color | ●
CardStock | ●
Labels | ●
Envelope | ●
Preprinted | ●
Cotton | ●
Recycled | ●
Archive | ●
[a] Vrste papirja, primerne za ročno polnjenje v pladenj

(●: Na voljo, prazno: Ni na voljo)

#### Ovojnica

Uspešnost tiskanja na ovojnice je odvisna od kakovosti ovojnic.

Če želite natisniti ovojnico, jo postavite tako, kot je prikazano na spodnji sliki.

- Pri izbiri ovojnic upoštevajte naslednje dejavnike:

  - Teža: ne sme presegati 90 g/m2, da ne pride do zagozditve.

  - Zgradba: biti morajo ravne, z zavihki manjšimi od 6 mm, in ne smejo vsebovati zraka.

  - Stanje: ne smejo biti zmečkane, zarezane ali poškodovane.

  - Temperatura: odporne morajo biti na toploto in pritisk naprave med tiskanjem.

- Uporabljajte samo kakovostne ovojnice z ostrimi in dobro prepognjenimi pregibi.

- Ne uporabljajte ovojnic s prilepljenimi znamkami.

- Ne uporabljajte ovojnic z zaponkami, pritrdili, okenci, obloženimi podlogami, samolepilnimi trakovi ali drugimi sintetičnimi materiali.

- Ne uporabljajte poškodovanih ali slabo izdelanih ovojnic.

- Preverite, ali se spoj na obeh straneh ovojnice razteza vse do roba ovojnice.

  1. Sprejemljivo

  2. Nesprejemljivo

- Kuverte s samolepilnimi trakovi ali več zavihki morajo vsebovati lepilo, ki vsaj za 0,1 sekundo prenesejo talilno temperaturo tiskalnika približno 170 °C. Dodatni zavihki in trakovi lahko povzročijo gubanje, pregibanje ali zagozditve ter lahko celo poškodujejo grelno enoto.

- Za najboljšo kakovost tiskanja robove postavite najmanj 15 mm od robov ovojnice.

- Ne tiskajte na spojene dele ovojnice.

#### Nalepke

Da bi se izognili poškodbam na napravi, uporabite samo nalepke, ki so namenjene za uporabo z laserskimi tiskalniki.

- Pri izbiri nalepk upoštevajte naslednje dejavnike:

  - Lepila: Odporna morajo biti na talilno temperaturo naprave, pribl. 170 °C.

  - Razporeditev: Uporabljajte le nalepke, na katerih ni vidna podlaga. Nalepke, ki so razrezane, se lahko odlepijo od podlage, kar lahko povzroči resne zagozditve.

  - Zavihki: Morajo biti poravnane in ne smejo imeti več kot 13 mm zavihka na vsaki strani.

  - Stanje: Ne uporabljajte nalepk z gubami, mehurčki ali drugimi vidnimi znaki ločevanja.

- Med nalepkami ne sme biti vidno lepilo. Kjer je lepilo vidno, se nalepka med tiskanjem lahko odlepi in povzroči zagozditev papirja. Lepilo lahko povzroči škodo na delih naprave.

- Ne vstavljajte pole z nalepkami v napravo več kot enkrat. Lepljiva podlaga je namenjena samo enemu prehodu skozi napravo.

- Ne uporabljajte nalepk, ki se slabo držijo podlage, imajo gube ali mehurčke oz. so kako drugače poškodovane.

#### Kartotečni papir / papir s prilagojeno velikostjo

- V aplikaciji programske opreme nastavite robove najmanj 6,4 mm od robov medija.

#### Prednatisnjen papir

Ko nalagate prednatisnjen papir, mora biti natisnjena stran obrnjena navzdol, raven rob pa mora biti spredaj. Če opazite težave pri zajemanju, papir obrnite. Kakovost tiskanja ni zagotovljena.

- Natisnjen mora biti s črnilom, ki je odporno na toploto in se ne bo stopilo, izhlapelo ali proizvedlo nevarnih izpustov, ko bo 0,1 sekundo izpostavljeno talilni temperaturi naprave (približno 170 °C).

- Črnilo za prednatisnjen papir ne sme biti vnetljivo in ne sme škoditi valjem v napravi.

- Pred uporabo prednatisnjenega papirja, preverite ali je črnilo na papirju suho. Med tiskanjem se lahko mokro črnilo izbriše s prednatisnjenega papirja, kar vpliva na slabšo kakovost tiska.

### Nastavljanje velikosti in vrste papirja

Ko naložite papir v pladenj, nastavite velikost in vrsto papirja z gumbi nadzorne plošče.

Če ima vaša naprava za gumba +/- na nadzorni plošči (glejte Pregled nadzorne plošče):

Nastavitve naprave lahko nastavite s pomočjo Device Settings v programu Samsung Easy Printer Manager ali razdelku Machine v programu Printer Settings Utility.

- Uporabniki OS Windows in Macintosh glejte Device Settings.

- Uporabniki OS Linux glejte Uporaba programa Smart Panel.

Morda boste pri nekaterih modelih morali pritisniti OK za navigacijo v menijih na nižjih nivojih.

1. Izberite gumb (Menu) na nadzorni plošči.

2. Pritisnite System Setup > Paper Setup > Paper Size ali Paper Type.

3. Izberite pladenj in želeno opcijo.

4. Če želite shraniti izbiro, pritisnite OK.

5. Pritisnite (Stop/Clear) za vrnitev v stanje pripravljenosti.

- Nastavitve v gonilniku naprave prekličejo nastavitve na nadzorni plošči.

  1. Če želite tiskati iz aplikacije, odprite aplikacijo in nato meni za tiskanje.

  2. Odprite Nastavitve tiskanja (glejte Odpiranje osebnih nastavitev tiskanja).

  3. Kliknite na zavihek Paper in izberite ustrezen tip papirja.

- Če želite uporabiti papir posebnih velikosti, kot je na primer papir za izpis računov, izberite zavihek Paper > Size > Edit... in nastavite Custom Paper Size Settings v Nastavitve tiskanja (glejte Odpiranje osebnih nastavitev tiskanja).

### Uporaba izhodne podpore

Površina izhodnega pladnja se lahko segreje, če hkrati tiskate večje število strani. Ne dotikajte se površine in jo zavarujte pred otroki.

Natisnjene strani se zložijo na izhodno podporo, ki hkrati omogoča poravnavo natisnjenih strani. Tiskalnik privzeto pošlje natisnjeno v izhodni pladenj.

Slike v teh navodilih za uporabo se lahko razlikujejo od vaše naprave, odvisno od opreme ali modela. Preverite vrsto svoje naprave (glejte Pogled s prednje strani).

### Priprava izvirnikov

- Ne uporabljajte papirja, ki ne meri vsaj 142 x 148 mm oz. ne presega 216 x 356 mm.

- Ne uporabljajte naslednjih tipov papirja, da s tem ne povzročite zagozditev papirja, nizko kakovost tiskanja in okvaro naprave.

  - Enostranski ali dvostranski indigo papir

  - Prevlečen papir

  - Zelo tanek ali tanek papir

  - Zguban ali pomečkan papir

  - Zvit ali zavit papir

  - Raztrgan papir

- Pred nalaganjem odstranite vse priponke in sponke.

- Pred nalaganjem se prepričajte, da je lepilo, črnilo ali korekturni lak na papirju popolnoma suh.

- Ne nalagajte izvirnikov, različnih velikosti ali teže papirja.

- Ne nalagajte knjižic, letakov, prosojnic ali drugih dokumentov z nenavadnimi lastnostmi.

### Nalaganje izvirnikov

Izvirnike, ki jih želite kopirati, optično brati ali poslati po faksu, lahko naložite na steklo optičnega čitalnika ali v podajalnik dokumentov.

Slike v teh navodilih za uporabo se lahko razlikujejo od vaše naprave, odvisno od opreme ali modela. Preverite vrsto svoje naprave (glejte Pogled s prednje strani).

#### Na stekleni plošči optičnega čitalnika

S stekleno ploščo optičnega bralnika lahko kopirate ali optično preberete izvirnike. Ponuja najboljšo kakovost optičnega branja, še posebej za barvne ali črno-bele slike. Preverite, da v podajalniku dokumentov ni izvirnikov. Če naprava zazna izvirnik na samodejnem podajalniku dokumentov, bo le ta imel prednost pred izvirnikom na stekleni plošči optičnega bralnika.

1. Dvignite in odprite pokrov optičnega čitalnika.

2. Obrnite izvirnik navzdol in ga položite na stekleno ploščo optičnega bralnika. Poravnajte ga z zaznavnim vodilom na zgornjem levem koncu steklene plošče.

3. Zaprite pokrov optičnega čitalnika.

- Če pustite pokrov optičnega čitalnika med kopiranjem odprt, lahko to vpliva na kakovost kopiranja in porabo tonerja.

- Prah na stekleni plošči optičnega čitalnika lahko povzroči črne madeže na izpisu. Poskrbite, da bo vedno čist (glejte Čiščenje naprave).

- Če kopirate stran iz knjige ali časopisa, dvignite pokrov optičnega čitalnika tako visoko, da čepi ustavijo tečaje, in potem pokrov zaprite. Če je knjiga ali revija debelejša od 30 mm, začnite kopirati z odprtim pokrovom optičnega čitalnika.

- Pazite, da ne zlomite steklene plošče optičnega čitalnika. Pri tem se lahko poškodujete.

- Pazite, da si med zapiranjem pokrova optičnega čitalnika ne priprete rok. Pokrov optičnega čitalnika lahko pade na vaše roke in vas poškoduje.

- Med kopiranjem ali optičnim branjem ne glejte v svetlobo v notranjosti optičnega čitalnika. S tem si lahko poškodujete oči.

#### V podajalniku dokumentov

V samodejni podajalnik dokumentov lahko naložite do 40 listov (80 g/m2) za eno opravilo.

1. Odprite pokrov vodila podajalnika dokumentov.

2. Pred nalaganjem izvirnikov upognite ali razpihajte rob kupa papirja, da locite sprijete liste.

3. Namestite izvirnike v vhodni podajalnik z vsebino obrnjeno navzgor. Prepričajte se, ali se dno izvirnega nabora ujema z velikostjo papirja na vhodnem pladnju za dokumente.

4. Nastavite podajalnik papirja na primerno velikost papirja.

Prah na steklu podajalnika dokumentov lahko povzroči črne madeže na izpisu. Poskrbite, da bo steklo vedno čisto (glejte Čiščenje naprave).